text:
 VYKONÁVACIE NARIADENIE KOMISIE (EÚ) .../...
 z 4. 4. 2018,
 ktorým sa stanovujú praktické dojednania týkajúce sa postupu vydávania povolení pre železničné vozidlá a povolení pre typ železničných vozidiel podľa smernice Európskeho parlamentu a Rady (EÚ) 2016/797
 (Text s významom pre EHP)
 EURÓPSKA KOMISIA,
 so zreteľom na Zmluvu o fungovaní Európskej únie,
 so zreteľom na smernicu Európskeho parlamentu a Rady (EÚ) 2016/797 z 11. mája 2016 o interoperabilite železničného systému v Európskej únii
 1
 , a najmä na jej článok 21 ods. 9,
 keďže:
 (1)Praktické dojednania týkajúce sa postupu vydávania povolení pre vozidlá uvedené v smernici (EÚ) 2016/797 by mali slúžiť na zjednodušenie, skrátenie a zníženie nákladov postupu vydávania povolení pre vozidlá, zabezpečenie jednotných podmienok harmonizácie povolení pre typ vozidla a/alebo povolení na uvedenie vozidla na trh Únie, ako aj na posilnenie spolupráce medzi všetkými stranami zapojenými do postupu vydávania povolení pre vozidlá. Na dosiahnutie skrátenia a nižších nákladov postupu vydávania povolení pre vozidlá by sa mali z praktických dôvodov zachovávať čo najkratšie časové rámce.
 (2)Zo skúseností vnútroštátnych bezpečnostných orgánov (ďalej len „NSA“) s postupom vydávania povolení a prípravou dohôd o spolupráci uvedených v článku 21 ods. 14 smernice (EÚ) 2016/797 vyplýva, že včasný kontakt so žiadateľom v podobe koordinácie („pre-engagement“ – predbežné zapojenie) sa považuje za osvedčený postup, ktorý pomáha pri budovaní vzťahu medzi stranami zapojenými do postupu vydávania povolení pre vozidlá. Predbežné zapojenie by sa malo ponúknuť ešte pred podaním žiadosti o vydanie povolenia pre typ vozidla a/alebo povolenia na uvedenie vozidla na trh, aby sa mohli povoľujúci subjekt a dotknuté orgány NSA pre oblasť použitia s projektom oboznámiť. S cieľom poskytnúť žiadateľovi informácie o tom, čo môže očakávať, by sa mu pri predbežnom zapojení mali objasniť platné predpisy, poskytnúť podrobnosti o postupe vydávania povolení pre vozidlá vrátane rozhodovacieho postupu a malo by sa overiť, či žiadateľ získal dostatočné informácie. Žiadateľ je zodpovedný za zabezpečenie toho, aby boli pri predkladaní žiadosti o vydanie povolenia pre typ vozidla a/alebo povolenia na uvedenie vozidla na trh splnené všetky požiadavky. Pri plnení povinností mu pomáhajú ďalšie subjekty, ako napríklad orgány posudzovania zhody, dodávatelia a poskytovatelia služieb.
 (3)Na zabezpečenie úspor z rozsahu a zmiernenie administratívneho zaťaženia by malo povolenie pre typ vozidla umožňovať žiadateľovi vyrábať viacero vozidiel s rovnakou konštrukciou a uľahčovať ich povoľovanie. Typom vozidla sa určuje konštrukcia, ktorá sa použije pri všetkých vozidlách zodpovedajúcich danému typu. Každý nový typ vozidla by mal prejsť postupom vydávania povolenia a nový typ by sa mal vytvoriť až po vydaní povolenia.
 (4)S cieľom zabezpečiť, aby bolo možné určiť možnosti konfigurácie alebo zmien počas životného cyklu vozidla v rámci existujúceho typu, by sa mali zaviesť koncepcie variantov a verzií typu vozidla, pričom rozdiel medzi nimi spočíva v tom, že pri variantoch sa vyžaduje povolenie a pri verziách nie.
 (5)S cieľom zabezpečiť, aby typ vozidla naďalej spĺňal požiadavky a aby sa všetky zmeny v konštrukcii, ktoré majú vplyv na základné konštrukčné charakteristiky, považovali za nové varianty a/alebo verzie typu vozidla, by sa mal využívať postup riadenia konfigurácií typu vozidla. Subjektom zodpovedným za riadenie konfigurácií typu vozidla je žiadateľ, ktorý získal povolenie pre typ vozidla.
 (6)Pokiaľ ide o vozidlá, postup riadenia konfigurácií je potrebné obmedziť na zmeny, ktoré sa neriadia prostredníctvom postupu riadenia konfigurácií povoleného typu vozidla.
 (7)Železničná agentúra Európskej únie (ďalej len „agentúra“) by mala vypracovať usmernenia, v ktorých sa opisujú a v prípade potreby vysvetľujú požiadavky stanovené v tomto nariadení. Usmernenia by sa mali aktualizovať, publikovať a bezplatne sprístupniť verejnosti. V záujme harmonizácie prístupu k výmene a zaznamenávaniu informácií prostredníctvom jednotného kontaktného miesta uvedeného v článku 12 nariadenia Európskeho parlamentu a Rady (EÚ) 2016/796
 2
 by mali usmernenia obsahovať aj vzory stanovené agentúrou v spolupráci s orgánmi NSA.
 (8)Agentúra aj orgány NSA by mali uplatniť interné opatrenia alebo postupy na zaistenie splnenia požiadaviek na postup vydávania povolení pre vozidlá.
 (9)Keďže predchádzajúce skúsenosti sa považujú za osvedčený postup, orgány NSA a agentúra by sa mali vyzvať na vymieňanie všetkých relevantných informácií. Na poskytovanie takejto služby by mala agentúra zaviesť protokol a postupy zaznamenávania a výmeny informácií medzi agentúrou a orgánmi NSA.
 (10)Aby sa predišlo duplicite posudzovania, zmiernilo administratívne zaťaženie a znížili náklady pre žiadateľa, agentúra a orgány NSA by mali podľa potreby zohľadňovať dohody o spolupráci a viacstranné dohody uzatvorené podľa článku 21 ods. 14 a 15 smernice (EÚ) 2016/797.
 (11)Agentúra a orgány NSA by mali v záujme odôvodnenia rozhodnutí v každej fáze postupu vydávania povolení pre vozidlá zaevidovať všetky relevantné informácie a zdokladované odôvodnenia rozhodnutia v jednotnom kontaktnom mieste. Ak agentúra aj orgány NSA používajú na posudzovanie vlastné systémy riadenia informácií, mali by z rovnakých dôvodov zabezpečiť postúpenie všetkých relevantných informácií na jednotné kontaktné miesto. V záujme uľahčenia komunikácie medzi zainteresovanými stranami by sa mali v usmerneniach agentúry a orgánov NSA poskytovať praktické dojednania pre komunikácie, ktoré nie sú relevantné pre rozhodovací proces, a teda sa nemusia predkladať prostredníctvom jednotného kontaktného miesta.
 (12)Ak sa zamýšľaná oblasť použitia typu vozidla obmedzuje na sieť alebo siete v rámci jedného členského štátu, povolenie platí bez rozšírenia oblasti použitia vozidiel smerujúcich na stanice v susedných členských štátoch s podobnými sieťovými vlastnosťami, ak sa tieto stanice nachádzajú blízko hraníc. V takom prípade môže žiadateľ podať svoju žiadosť o vydanie povolenia pre typ vozidla a/alebo žiadosť o uvedenie vozidla na trh agentúre alebo orgánu NSA. Ak agentúra pôsobí ako povoľujúci subjekt, konzultuje s príslušnými orgánmi NSA v súlade s článkom 21 ods. 8 smernice (EÚ) 2016/797 a zohľadňuje príslušné cezhraničné dohody.
 (13)Ak agentúra pôsobí ako povoľujúci subjekt žiadateľ by mal mať bez toho, aby boli dotknuté ustanovenia bodu 2.6 prílohy IV k smernici (EÚ) 2016/797, právo podať svoju žiadosť agentúre v niektorom z úradných jazykov Únie. V rámci posudzovania by orgán NSA mal mať právo zasielať dokumentáciu z posudzovania agentúre v jazyku svojho členského štátu bez potreby prekladu.
 (14)Agentúra a orgány NSA by mali uzavrieť interné dohody alebo vypracovať postupy na riadenie vydávania povolení pre typ vozidla a/alebo povolení na uvedenie vozidla na trh s cieľom zmierniť administratívne zaťaženie a znížiť náklady žiadateľa. V tomto smere by žiadateľ mal mať možnosť predkladať v dokumentácii žiadosti kópie dokumentov. Pôvodné dokumenty by mali byť k dispozícii na overenie agentúrou a orgánmi NSA po vydaní povolenia pre typ vozidla a/alebo povolenia na uvedenie vozidla na trh.
 (15)Treba harmonizovať kategorizáciu problémov v procese posudzovania, aby sa zaistilo, že žiadateľ pochopil mieru závažnosti prípadných problémov, na ktoré poukáže agentúra alebo orgán NSA. Táto kategorizácia je osobitne dôležitá, keď je do procesu zapojených viacero orgánov NSA. V záujme uľahčenia postupu vydávania povolení pre vozidlá a zmiernenia administratívneho zaťaženia v prípadoch, keď neexistujú platné vnútroštátne predpisy, by sa mala konzultácia agentúry s dotknutými orgánmi NSA pre oblasť použitia obmedzovať na kontrolu správnosti špecifikácie oblasti použitia v prípade dotknutého členského štátu. V prípadoch, keď technické špecifikácie interoperability (ďalej len „TSI“) obsahujú osobitné ustanovenia, by sa oblasť použitia mala vzťahovať na celú sieť Únie a mali by postačovať kontroly vykonávané agentúrou.
 (16)Vozidlá a typy vozidiel zostanú povolené v súlade s článkom 54 ods. 2 smernice (EÚ) 2016/797 bez toho, aby bol dotknutý článok 21 ods. 12 a článok 24 ods. 3 uvedenej smernice. V prípade obnovy alebo modernizácie predmetných vozidiel sa uplatňujú ustanovenia tohto nariadenia v súlade s článkom 21 ods. 12 smernice (EÚ) 2016/797.
 (17)V zmysle článku 54 ods. 4 smernice (EÚ) 2016/797 sa nový režim vydávania povolení pre vozidlá začne uplatňovať od 16. júna 2019. Členské štáty však majú podľa článku 57 ods. 2 uvedenej smernice možnosť oznámiť agentúre a Komisii predĺženie transpozičného obdobia, na základe čoho môžu pokračovať vo vydávaní povolení pre typ vozidla a/alebo povolení na uvedenie vozidla na trh v súlade so smernicou Európskeho parlamentu a Rady 2008/57/ES
 3
 až do 16. júna 2020. V období od 16. júna 2019 do 15. júna 2020 by mohli zároveň existovať dva rôzne právne režimy s odlišnými povoľujúcimi subjektmi. Treba preto objasniť, ako by sa nový režim mal uplatňovať v súčinnosti so starým, ak zamýšľaná oblasť použitia zahŕňa jeden alebo viacero takýchto členských štátov.
 (18)Ak orgán NSA uzná, že nebude môcť vydať povolenie pre typ vozidla/povolenie na uvedenie vozidla do prevádzky v súlade so smernicou 2008/57/ES do 16. júna 2019 alebo 16. júna 2020 v prípade tých členských štátov, ktoré vykonali oznámenie agentúre a Komisii v súlade s článkom 57 ods. 2 smernice (EÚ) 2016/797, agentúra, pokiaľ pôsobí ako povoľujúci subjekt, by mala prijať výsledky posúdenia orgánu NSA, aby sa predišlo duplicite posudzovania a administratívneho zaťaženia a akémukoľvek omeškaniu v prípade žiadateľa.
 (19)V záujme uľahčenia uvádzania vozidiel na trh a zmiernenia administratívneho zaťaženia by sa malo povolenie pre typ vozidla a/alebo povolenie na uvedenie vozidla na trh vydané agentúrou považovať za ekvivalentné povoleniu pre typ vozidla uvedenému v článku 26 smernice 2008/57/ES a povoleniu na uvedenie vozidla do prevádzky uvedenému v článkoch 22 a 24 smernice 2008/57/ES.
 (20)V špecifikáciách TSI by sa mal v súlade s článkom 4 ods. 3 písm. f) smernice (EÚ) 2016/797, ako aj s vnútroštátnymi predpismi predpokladať postupný prechod, a to najmä pri zohľadnení projektov v pokročilom štádiu vývoja, ako je to vymedzené v článku 2 ods. 23 smernice (EÚ) 2016/797.
 (21)Opatrenia stanovené v tomto nariadení sú v súlade so stanoviskom výboru zriadeného článkom 21 smernice Rady 96/48/ES
 4
 ,
 PRIJALA TOTO NARIADENIE:
 Kapitola 1
 Všeobecné ustanovenia
 Článok 1
 Predmet úpravy a rozsah pôsobnosti
 1.V tomto nariadení sa stanovujú požiadavky, ktoré musia spĺňať:
 a)žiadateľ pri predkladaní žiadosti o vydanie povolenia pre typ vozidla a/alebo povolenia na uvedenie vozidla na trh prostredníctvom jednotného kontaktného miesta uvedeného v článku 12 nariadenia Európskeho parlamentu a Rady (EÚ) 2016/796;
 b)agentúra a orgány NSA pri spracúvaní žiadosti o vydanie povolenia pre typ vozidla alebo povolenia na uvedenie vozidla na trh a v súvislosti s predbežným zapojením;
 c)povoľujúci subjekt pri rozhodovaní o vydaní povolení pre typ vozidla alebo povolení na uvedenie vozidla na trh;
 d)manažéri infraštruktúry pri zabezpečovaní podmienok na vykonávanie testov na svojej sieti (svojich sieťach) a pri poskytovaní informácií o oblasti použitia na účely vydania povolenia pre vozidlá.
 2.Toto nariadenie sa uplatňuje bez toho, aby bol dotknutý článok 21 ods. 16 a 17 smernice (EÚ) 2016/797.
 Článok 2
 Vymedzenie pojmov
 Na účely tohto nariadenia sa uplatňuje toto vymedzenie pojmov:
 1.„povoľujúci subjekt“ je subjekt, ktorý vydáva povolenie pre typ vozidla a/alebo povolenie na uvedenie vozidla na trh;
 2.„základné konštrukčné charakteristiky“ sú parametre používané na identifikáciu typu vozidla podľa údajov uvedených vo vydanom povolení pre typ vozidla a zaznamenaných v Európskom registri povolených typov vozidiel (ďalej len „ERATV“);
 3.„riadenie konfigurácií“ je systematický organizačný, technický a administratívny postup uplatňovaný počas životného cyklu vozidla a/alebo typu vozidla, ktorého cieľom je zabezpečiť a zachovať jednotnosť dokumentácie a vysledovateľnosť zmien, aby:
 a)boli splnené požiadavky príslušného práva Únie a vnútroštátnych predpisov;
 b)sa zmeny kontrolovali a dokladovali buď v technickej dokumentácii alebo v sprievodnej dokumentácii k vydanému povoleniu;
 c)boli informácie a údaje aktualizované a presné;
 d)boli príslušné strany podľa potreby informované o zmenách;
 4.„dátum prijatia žiadosti“ je:
 a)pokiaľ pôsobí ako povoľujúci subjekt agentúra, prvý spoločný pracovný deň pre agentúru a dotknuté orgány NSA pôsobiace v zamýšľanej oblasti použitia po potvrdení prijatia žiadosti;
 b)pokiaľ pôsobí ako povoľujúci subjekt orgán NSA, prvý pracovný deň v dotknutom členskom štáte po potvrdení prijatia žiadosti;
 5.„subjekt riadiaci zmenu“ je držiteľ povolenia pre typ vozidla, čiže držiteľ alebo subjekt poverený v tomto zmysle držiteľom;
 6. „držiteľ povolenia pre typ vozidla“ je fyzická alebo právnická osoba, ktorá požiadala o vydanie povolenia pre typ vozidla a ktorej bolo toto povolenie vydané, alebo jej právny nástupca;
 7.„opodstatnená pochybnosť“ je problém klasifikovaný podľa článku 41 ods. 1 písm. d) ako problém „typu 4“ s odôvodnením alebo podpornými dôkazmi, ktorý vyzdvihli povoľujúci subjekt a/alebo orgány NSA pre oblasť použitia v súvislosti s informáciami, ktoré poskytol žiadateľ v žiadosti;
 8.„vnútroštátny bezpečnostný orgán pre oblasť použitia“ alebo „orgán NSA pre oblasť použitia“ je vnútroštátny bezpečnostný orgán vykonávajúci jednu alebo viaceré z týchto úloh:
 a)posúdenia uvedené v článku 21 ods. 5 písm. b) smernice (EÚ) 2016/797;
 b)konzultácie požadované podľa článku 21 ods. 8 smernice (EÚ) 2016/797;
 c)vydávanie dočasných povolení v prípade potreby na účely použitia vozidla na vykonanie testov na sieti a prijímanie opatrení, ktorými sa zabezpečí, že testy na sieti sa môžu uskutočniť podľa ustanovení článku 21 ods. 3 smernice (EÚ) 2016/797;
 9.„predbežné zapojenie“ je fáza procesu predchádzajúca podaniu žiadosti o povolenie, ktorá sa vykonáva na žiadosť žiadateľa;
 10.„základný scenár predbežného zapojenia“ je stanovisko povoľujúceho subjektu a dotknutých orgánov NSA pre oblasť použitia k dokumentácii týkajúcej sa predbežného zapojenia;
 11.„postup plnenia požiadaviek“ je postup identifikácie, prideľovania, vykonávania a overovania požiadaviek, ktorý žiadateľ uskutočňuje s cieľom zabezpečiť súlad s príslušnými požiadavkami Únie a vnútroštátnymi požiadavkami. Postup plnenia požiadaviek môže byť súčasťou postupov vývoja výrobku;
 12.„bezpečná integrácia“ je splnenie základnej požiadavky na bezpečnosť podľa prílohy III k smernici (EÚ) 2016/797 pri zostavovaní súčastí do jedného celku, napríklad vozidla alebo subsystému, ako aj vo vzťahu medzi vozidlom a sieťou, pokiaľ ide o technickú kompatibilitu;
 13.„variant typu vozidla“ je možnosť konfigurácie typu vozidla, ktorá sa stanoví pri prvom povolení typu vozidla v súlade s článkom 24 ods. 1, alebo zmeny v existujúcom type vozidla počas jeho životného cyklu, ktoré si vyžadujú nové povolenie pre typ vozidla v súlade s článkom 24 ods. 1 a článkom 21 ods. 12 smernice (EÚ) 2016/797;
 14.„verzia typu vozidla“ je možnosť konfigurácie typu vozidla, variantu typu alebo zmeny v existujúcom type alebo variante typu počas jeho životného cyklu, ktorá sa vytvorí s cieľom zohľadniť zmeny v základných konštrukčných charakteristikách, ktoré si nevyžadujú nové povolenie pre typ vozidla v súlade s článkom 24 ods. 1 a článkom 21 ods. 12 smernice (EÚ) 2016/797;
 15. „povolenie na uvedenie vozidla na trh“ je rozhodnutie vydané povoľujúcim subjektom na základe primeranej istoty, že žiadateľ a subjekty zapojené do konštrukcie, výroby, overovania a schvaľovania vozidla si splnili svoje príslušné povinnosti a zabezpečili zhodu vozidla so základnými požiadavkami platných právnych predpisov alebo zhoda s povoleným typom, na základe čoho môže byť vozidlo uvedené na trh a môže sa bezpečne používať v oblasti svojho použitia podľa podmienok používania a iných obmedzení, ak sa uplatňujú, uvedených v povolení pre vozidlo a v povolení pre typ vozidla;
 16.„povolenie pre typ vozidla“ je rozhodnutie vydané povoľujúcim subjektom na základe primeranej istoty, že žiadateľ a subjekty zapojené do konštrukcie, výroby, overovania a schvaľovania vozidla si splnili svoje príslušné povinnosti a zabezpečili zhodu vozidla so základnými požiadavkami platných právnych predpisov, na základe čoho môže byť vozidlo vyrobené podľa danej konštrukcie uvedené na trh a môže sa bezpečne používať v oblasti svojho použitia podľa podmienok používania vozidla a iných obmedzení, ak sa uplatňujú, uvedených v povolení pre typ vozidla a uplatňovaných na všetky vozidlá povolené v zhode s týmto typom;
 17.„príslušný dátum“ je 16. jún 2019 okrem prípadov tých členských štátov, ktoré v súlade s článkom 57 ods. 2 smernice (EÚ) 2016/797 agentúre a Komisii oznámili, že predĺžili lehotu na transpozíciu uvedenej smernice – v ich prípade je príslušný dátum 16. jún 2020.
 Článok 3
 Povinnosti žiadateľa
 Žiadateľ podá svoju žiadosť o vydanie povolenia pre typ vozidla a/alebo žiadosť o vydanie povolenia uvedenie vozidla na trh v súlade s ustanoveniami tohto nariadenia.
 Povinnosťou žiadateľa je zabezpečiť, aby boli pri predkladaní žiadosti o vydanie povolenia pre typ vozidla a/alebo povolenia na uvedenie vozidla na trh identifikované a splnené príslušné požiadavky platných právnych predpisov.
 Článok 4
 Povinnosti povoľujúceho subjektu
 1.Povoľujúci subjekt vydáva povolenia pre typy vozidiel a/alebo povolenia na uvedenie vozidiel na trh (ďalej len „povolenia“) v súlade s článkami 21, 24 a 25 smernice (EÚ) 2016/797 a s ustanoveniami tohto nariadenia.
 2.Na účely vydania alebo zamietnutia vydania povolenia povoľujúci subjekt:
 a)koordinuje prideľovanie úloh príslušným stranám a tvorbu opatrení na vzájomnú koordináciu medzi nimi;
 b)vykonáva posudzovanie dokumentácie žiadosti, aby získal primeranú istotu, že typ vozidla a/alebo vozidlo je v súlade s platnými právnymi predpismi;
 c)zhromažďuje podpornú dokumentáciu, výsledky všetkých relevantných posúdení a zdokladované odôvodnenia pre svoje rozhodnutie o vydaní alebo zamietnutí vydania povolenia v súlade s týmto nariadením.
 3.Ak je povoľujúcim subjektom agentúra, koordinuje činnosti orgánov NSA pre oblasť použitia, ktoré súvisia s povolením pre typ vozidla a/alebo povolením na uvedenie vozidla na trh.
 4.Povoľujúci subjekt zabezpečuje predbežné zapojenie na žiadosť žiadateľa.
 5.Povoľujúci subjekt vykonáva svoje úlohy otvorene, nediskriminačne a transparentne, uplatňuje odborný úsudok, koná nestranne a primerane a dokladuje dôvody každého rozhodnutia.
 6.Povoľujúci subjekt zavedie interné opatrenia alebo postupy na riadenie vydávania povolenia pre typ vozidla a/alebo povolenia na uvedenie vozidiel na trh. Pri týchto opatreniach alebo postupoch sa zohľadňujú dohody uvedené v článku 21 ods. 14 smernice (EÚ) 2016/797 a v prípade potreby aj viacstranné dohody uvedené v článku 21 ods. 15 smernice (EÚ) 2016/797.
 7.Ak žiadateľ podľa článku 5 ods. 2 uvedie, že vznikol vplyv na platnosť povolenia pre typ, povoľujúci subjekt príslušne aktualizuje informácie v systéme ERATV.
 8.Ak žiadateľ v žiadosti uvedie, že zamýšľaná oblasť použitia vozidla (vozidiel) alebo typu vozidla zahŕňa stanice v susedných členských štátoch s podobnými sieťovými charakteristikami, povoľujúci subjekt v prípade, že sa tieto stanice nachádzajú blízko hraníc:
 a)prijme pred vydaním povolenia pre typ vozidla a/alebo povolenia pre vozidlo potvrdenie od orgánov NSA susedných členských štátov, že boli splnené príslušné oznámené vnútroštátne predpisy a povinnosti týkajúce sa príslušných cezhraničných dohôd a
 b)uvedie vo vydanom povolení, že povolenie pre typ vozidla a/alebo povolenie pre vozidlo platí aj pre tieto stanice bez rozšírenia oblasti použitia.
 Článok 5
 Povinnosti držiteľa povolenia pre typ vozidla
 1.Držiteľ povolenia pre typ vozidla zodpovedá za riadenie konfigurácie typu vozidla a sprievodnú dokumentáciu k rozhodnutiu vydanú v súlade v článkom 46.
 2.Bez toho, aby boli dotknuté články 53 a 54 držiteľ povolenia pre typ vozidla informuje v rámci riadenia konfigurácie typu vozidla povoľujúci subjekt, ktorý vydal povolenie pre typ vozidla, o každej zmene práva Únie, ktorá má vplyv na platnosť povolenia pre typ.
 Článok 6
 Povinnosti manažéra infraštruktúry
 1.V oblasti použitia sú povinnosti manažéra infraštruktúry v rámci povolenia pre typ vozidla a/alebo povolenia na uvedenie vozidla na trh na základe informácií poskytnutých žiadateľom podľa článku 18 obmedzené na identifikáciu a zabezpečenie:
 a)prevádzkových podmienok, ktoré sa majú uplatňovať na účely použitia vozidla na vykonanie testov na sieti;
 b)potrebných opatrení, ktoré sa majú prijať na strane infraštruktúry s cieľom zabezpečiť bezpečnú a spoľahlivú prevádzku počas vykonávania testov na sieti;
 c)potrebných opatrení v zariadeniach infraštruktúry na vykonávanie testov na sieti.
 2.Dotknutí manažéri infraštruktúry pre oblasť použitia:
 a)pomáhajú žiadateľovi v súvislosti s podmienkami na účely použitia vozidla na vykonanie testov na sieti;
 b)nediskriminačne poskytujú informácie o infraštruktúre na účely použitia vozidla na vykonanie testov na sieti;
 c)identifikujú a zabezpečujú podmienky a opatrenia na účely použitia vozidla na vykonanie testov na sieti podľa časového rámca uvedeného v článku 21 ods. 3 a 5 smernice (EÚ) 2016/797 na základe informácií poskytnutých žiadateľom;
 d)sa zúčastňujú na základe dohody so žiadateľom na predbežnom zapojení.
 Článok 7
 Povinnosti orgánov NSA pre oblasť použitia
 1.Na účely vydania povolenia pre typ vozidla a/alebo povolenia na uvedenie vozidla na trh sú orgány NSA pre oblasť použitia zodpovedné za
 a)ich časť posúdenia v súlade s článkom 40;
 b)vydanie dokumentácie o posúdení povoľujúcemu subjektu podľa článku 40 ods. 6.
 2.Pri výkone svojich povinností orgány NSA pre oblasť použitia plnia svoje úlohy otvorene, nediskriminačne a transparentne, uplatňujú odborný úsudok, konajú nestranne a primerane a dokladujú dôvody záverov, ku ktorým dospeli.
 3.Dotknuté orgány NSA pre oblasť použitia zabezpečujú predbežné zapojenie na žiadosť žiadateľa.
 4.Orgány NSA pre oblasť použitia si vymieňajú s agentúrou a všetkými ostatnými orgánmi NSA všetky informácie vyplývajúce z predchádzajúcich skúseností s technickými a prevádzkovými záležitosťami, ktoré môžu byť relevantné na vydanie povolenia pre typ vozidla a/alebo povolenia na uvedenie vozidla na trh, ako sú:
 a)informácie získané podľa článku 4 ods. 5 písm. b) smernice (EÚ) 2016/798;
 b)informácie o nesplnení základných požiadaviek, ktoré môžu viesť k zmene alebo odvolaniu povolenia v súlade s článkom 26 smernice (EÚ) 2016/797;
 c)informácie o nedostatkoch v TSI v súlade s článkom 6 smernice (EÚ) 2016/797.
 5.Orgány NSA pre oblasť použitia zavedú interné opatrenia alebo postupy na riadenie vydávania povolenia pre typ vozidla a/alebo povolenia na uvedenie vozidla na trh. Pri týchto opatreniach alebo postupoch sa zohľadňujú dohody uvedené v článku 21 ods. 14 smernice (EÚ) 2016/797 a v prípade potreby aj viacstranné dohody uvedené v článku 21 ods. 15 smernice (EÚ) 2016/797.
 6.Orgány NSA pre oblasť použitia vypracujú, zverejnia a neustále aktualizujú usmernenia týkajúce sa ich jazykovej politiky, ustanovení o komunikácii a postupov vydávania dočasných povolení, ak sa to vyžaduje podľa vnútroštátneho právneho rámca, a bezplatne ich sprístupňujú verejnosti.
 Článok 8
 Povinnosti agentúry
 1.Agentúra vypracuje, zverejní a neustále aktualizuje usmernenia týkajúce sa vysvetlenia požiadaviek stanovených v tomto nariadení a bezplatne ich sprístupňuje verejnosti vo všetkých úradných jazykoch Únie. Usmernenia obsahujú aj vzory, ktoré môžu použiť povoľujúci subjekt a orgány NSA pre oblasť použitia na výmenu a zaznamenávanie informácií, a vzory žiadosti, ktoré môže použiť žiadateľ.
 2.Agentúra vypracuje protokol a postupy na zaznamenávanie a výmenu informácií uvedených v článku 7 ods. 4. K relevantným informáciám môžu získať prístup aj ostatné dotknuté strany alebo strany, ktorých sa to týka, a to za predpokladu zabezpečenia dôvernosti informácií.
 Článok 9
 Použitie povoleného vozidla
 Po vykonaní kontrol uvedených v článku 23 smernice (EÚ) 2016/797 môže manažér železničného podniku alebo infraštruktúry používať vozidlo v oblasti použitia podľa podmienok na používanie vozidla a iných obmedzení uvedených v povolení pre typ vozidla a/alebo v povolení na uvedenie vozidla na trh.
 Článok 10
 Jazyk
 1.Keď sa povolenie pre typ vozidla a/alebo povolenie na uvedenie vozidla na trh vydáva v súlade s ustanoveniami článku 21 ods. 5 až 7 smernice (EÚ) 2016/797, žiadateľ:
 a)podá žiadosť a sprievodnú dokumentáciu k žiadosti v niektorom z úradných jazykov Únie;
 b)preloží na požiadanie časti sprievodnej dokumentácie k žiadosti v súlade s bodom 2.6 prílohy IV k smernici (EÚ) 2016/797. V takom prípade jazyk, ktorý sa má použiť, určí orgán NSA a uvedie ho v usmerneniach podľa článku 7 ods. 6.
 2.Každé rozhodnutie týkajúce sa vydania povolenia pre typ vozidla a/alebo povolenia na uvedenie vozidla na trh prijaté agentúrou vrátane zdokladovaného odôvodnenia rozhodnutia a, ak sa uplatňuje, vydaného povolenia pre typ vozidla a/alebo povolenia na uvedenie vozidla na trh sa poskytuje v jazyku uvedenom v odseku 1 písm. a).
 Článok 11
 Postup vydávania povolení pre električko-vlaky v jednotnom európskom železničnom priestore
 1.Na účely vydania povolenia pre typ vozidla električko-vlak a/alebo povolenia na uvedenie vozidla električko-vlak na trh, ktoré sa má prevádzkovať v železničnom systéme Únie, môžu členské štáty, bez toho, aby bol dotknutý článok 1 smernice (EÚ) 2016/797, a ak sa na dotknuté vozidlo električko-vlak alebo typ vozidla električko-vlak neuplatňuje žiadna technická špecifikácia interoperability (ďalej len „TSI“), ako je to uvedené v článku 1 ods. 5 písm. b) smernice (EÚ) 2016/797, použiť postup vydania povolenia pre typ vozidla električko-vlak a/alebo povolenia na uvedenie vozidla električko-vlak na trh, ktorý je stanovený v ich vnútroštátnom právnom rámci. V takom prípade žiadateľ použije vnútroštátny rámec dotknutého členského štátu týkajúci sa postupu vydávania povolení pre typ vozidla električko-vlak a/alebo povolení na uvedenie vozidla električko-vlak na trh.
 2.Ak sa má vozidlo električko-vlak, pre ktoré bolo vydané povolenie pre typ vozidla a/alebo povolenie na uvedenie vozidla električko-vlak na trh, prevádzkovať v železničnom systéme Únie cezhranične a ak sa na dotknutý typ vozidla električko-vlak neuplatňuje žiadna špecifikácia TSI, žiadateľ predloží žiadosť povoľujúcim subjektom určeným zapojenými členskými štátmi, ktoré spolupracujú s cieľom vydať povolenie pre typ vozidla električko-vlak a/alebo povolenie na uvedenie vozidla električko-vlak na trh.
 3.V ostatných prípadoch sa vozidlo električko-vlak a typ vozidla električko-vlak v rozsahu pôsobnosti smernice (EÚ) 2016/797 povoľuje na základe postupu stanoveného v tomto nariadení.
 Článok 12
 Cezhraničné dohody
 1.Orgány NSA sprístupnia verejnosti na svojom webovom sídle postup podľa článku 21 ods. 8 smernice (EÚ) 2016/797, ktorý sa má dodržať pri cezhraničných dohodách o vydávaní povolení, ktoré zahŕňajú stanice v susedných členských štátoch, konkrétne:
 a)všetky existujúce cezhraničné dohody medzi orgánmi NSA, ktoré možno použiť;
 b)postup, ktorý sa má dodržať, ak takéto cezhraničné dohody neexistujú.
 2.V prípade cezhraničných dohôd o postupe vydávania povolení na zahrnutie staníc v susedných členských štátoch, podľa článku 21 ods. 8 smernice (EÚ) 2016/797 orgány NSA stanovia postup, ktorý sa má dodržať, a poskytnú minimálne tieto podrobnosti:
 a)fázy procesu;
 b)časové rámce;
 c)technickú a geografickú pôsobnosť;
 d)roly a úlohy zapojených strán a
 e)praktické dojednania týkajúce sa konzultácií s príslušnými stranami.
 Kapitola 2
 Príprava žiadosti
 Článok 13
 Postup plnenia požiadaviek
 1.V súlade s celkovým cieľom riadenia a zmierňovania identifikovaných rizík na prijateľnú úroveň žiadateľ vykoná pred predložením žiadosti postup plnenia požiadaviek, ktorým sa zabezpečí, aby boli všetky potrebné požiadavky týkajúce sa konštrukcie vozidla počas jeho životného cyklu:
 a)správne identifikované;
 b)pridelené k funkciám alebo subsystémom alebo riešené prostredníctvom podmienok používania alebo iných obmedzení; a
 c)vykonané a overené.
 2.Postup plnenia požiadaviek vykonaný žiadateľom zahŕňa najmä tieto požiadavky:
 a)základné požiadavky na subsystémy uvedené v článku 3 a stanovené v prílohe III k smernici (EÚ) 2016/797;
 b)technickú kompatibilitu substystémov v rámci vozidla;
 c)bezpečnú integráciu subsystémov v rámci vozidla a
 d)technickú kompatibilitu vozidla so sieťou v oblasti použitia.
 3.Ako metodiku na vykonanie postupu plnenia požiadaviek týkajúcich sa základných požiadaviek na bezpečnosť vozidla a subsystémov, ako aj na bezpečnú integráciu medzi subsystémami v prípade aspektov, na ktoré sa neuplatňujú špecifikácie TSI a vnútroštátne predpisy, žiadateľ použije proces riadenia rizík stanovený v prílohe I k nariadeniu (EÚ) č. 402/2013
 5
 .
 Článok 14
 Identifikácia príslušného povolenia
 1.Žiadateľ identifikuje a vyberie príslušné povolenie spomedzi týchto možností:
 a)prvé povolenie: povolenie pre typ vozidla a/alebo povolenie na uvedenie vozidla na trh vydané povoľujúcim subjektom pre nový typ vozidla vrátane jeho variantov a/alebo verzií, ak existujú, a ak sa uplatňuje, prvé vozidlo typu; podľa článku 21 ods. 1 smernice (EÚ) 2016/797;
 b)obnovené povolenie pre typ vozidla: obnovenie povolenia pre typ vozidla podľa článku 24 ods. 3 smernice (EÚ) 2016/797, pri ktorom sa nevyžaduje zmena v konštrukcii typu vozidla;
 c)rozšírená oblasť použitia: povolenie pre typ vozidla a/alebo povolenie na uvedenie vozidla na trh vydané príslušným povoľujúcim subjektom pre už povolený typ vozidla a/alebo povolené vozidlo s cieľom rozšíriť oblasť použitia bez zmeny v konštrukcii; podľa článku 21 ods. 13 smernice (EÚ) 2016/797;
 d)nové povolenie: povolenie pre typ vozidla a/alebo povolenie na uvedenie vozidla na trh vydané povoľujúcim subjektom po zmene už povoleného vozidla a/alebo typu vozidla; podľa článku 21 ods. 12 alebo článku 24 ods. 3 smernice (EÚ) 2016/797;
 e)povolenie v zhode s typom: povolenie na uvedenie vozidla na trh pre vozidlo alebo skupinu vozidiel, ktoré sú v zhode s už povoleným a platným typom vozidla na základe vyhlásenia o zhode s uvedeným typom; podľa článku 25 ods. 1 smernice (EÚ) 2016/797. Tam, kde sa to uplatňuje, sa jasne uvedie verzia typu vozidla a/alebo variant typu vozidla, s ktorým je vozidlo alebo skupina vozidiel v zhode.
 2.Ak sa povolenie pre typ vozidla vydáva podľa písmen c) a d), žiadateľ, ak je držiteľom existujúceho povolenia pre typ vozidla, rozhodne o tom, či bude mať povolenie za následok vytvorenie:
 a)nového typu vozidla alebo
 b)nového variantu typu vozidla v rámci existujúceho typu, z ktorého vychádza.
 Ak žiadateľ nie je držiteľom existujúceho typu, povolenie bude mať podľa článku 15 ods. 4 za následok vytvorenie nového typu.
 3.Žiadateľ môže skombinovať:
 a)žiadosť o nové povolenie so žiadosťou o povolenie na rozšírenú oblasť použitia alebo
 b)žiadosť o prvé povolenie so žiadosťou o povolenie v zhode s typom.
 Na kombinované žiadosti sa uplatňujú časové rámce stanovené v článku 34 ods. 1 a 2. V prípade takéhoto postupu môže povoľujúci subjekt v prípade potreby vydať viacero rozhodnutí o povolení.
 Článok 15
 Zmeny v už povolenom type vozidla
 1.Každá zmena v povolenom type vozidla sa analyzuje a zaradí do kategórie ako jedna z nasledujúcich zmien, pričom podlieha vydaniu povolenia, ako sa uvádza ďalej:
 a)zmena, ktorou sa nezavádza odchýlka od sprievodnej technickej dokumentácie k vyhláseniam ES o overení subsystémov. V tomto prípade nie je potrebné overenie orgánom posudzovania zhody a prvotné vyhlásenia ES o overení subsystémov, ako aj povolenie pre typ vozidla zostávajú v platnosti a nezmenené;
 b)zmena, ktorou sa zavádza odchýlka od sprievodnej technickej dokumentácie k vyhláseniam ES o overení subsystémov, čo si môže vyžadovať nové kontroly, a preto sa vyžaduje overenie podľa platných modulov posudzovania zhody, pričom však nemá vplyv na základné konštrukčné charakteristiky typu vozidla a nevyžaduje pri nej nové povolenie podľa kritérií stanovených v článku 21 ods. 12 smernice (EÚ) 2016/797;
 c)zmena v základných konštrukčných charakteristikách typu vozidla, pri ktorej sa nevyžaduje nové povolenie podľa kritérií stanovených v článku 21 ods. 12 smernice (EÚ) 2016/797;
 d)zmena, pri ktorej sa vyžaduje nové povolenie podľa kritérií stanovených v článku 21 ods. 12 smernice (EÚ) 2016/797.
 2.Ak sa na zmenu vzťahujú ustanovenia odseku 1 písm. b) alebo c), sprievodná technická dokumentácia k vyhláseniam ES o overení subsystémov sa aktualizuje a držiteľ povolenia pre typ vozidla bude neustále informovaný o nových relevantných informáciách na žiadosť povoľujúceho subjektu a/alebo orgánov NSA pre oblasť použitia.
 3.Ak sa na zmenu vzťahujú ustanovenia odseku 1 písm. c), držiteľ povolenia pre typ vozidla vytvorí novú verziu typu vozidla alebo novú verziu variantu typu vozidla a poskytne relevantné informácie povoľujúcemu subjektu. Povoľujúci subjekt zaeviduje novú verziu typu vozidla alebo novú verziu variantu typu vozidla do systému ERATV v súlade s článkom 50.
 4.Ak subjekt riadiaci zmenu nie je držiteľom povolenia pre typ vozidla a zmeny vykonané na existujúcom type vozidla sa kategorizujú ako zmeny v rámci odseku 1 písm. b), c) alebo d), uplatňuje sa toto ustanovenie:
 a)vytvorí sa nový typ vozidla;
 b)subjekt riadiaci zmenu sa stane žiadateľom a
 c)žiadosť o povolenie pre nový typ vozidla môže vychádzať z existujúceho typu vozidla a žiadateľ si môže vybrať možnosť povolenia uvedenú v článku 14 ods. 1 písm. d).
 Článok 16
 Zmeny v už povolenom vozidle
 1.Zmeny v už povolenom vozidle, ktoré súvisia s výmenou v rámci údržby a obmedzujú sa na náhradu komponentov za iné komponenty s rovnakými funkciami a výkonom v rámci údržbárskych alebo opravárenských prác na vozidle, si nevyžadujú povolenie na uvedenie na trh.
 2.Všetky ostatné zmeny vo vozidle sa analyzujú a zaradia do kategórie v súlade s článkom 15 ods. 1.
 3.Subjekt riadiaci zmenu požiada o nové povolenie na uvedenie na trh v súlade s článkom 14 ods. 1 písm. d), ak zmena patrí do článku 15 ods. 1 písm. d).
 4.Ak subjekt riadiaci zmeny kategorizoval zmenu v už povolenom vozidle v súlade s článkom 15 ods. 1 písm. b) a c), pričom nie je držiteľom povolenia pre typ vozidla:
 a)posúdi odchýlky od sprievodnej technickej dokumentácie k vyhláseniam ES o overení subsystémov;
 b)stanoví, že nie je splnené žiadne z kritérií stanovených v článku 21 ods. 12 smernice (EÚ) 2016/797;
 c)aktualizuje sprievodnú technickú dokumentáciu k vyhláseniam ES o overení subsystémov;
 d)oznámi zmeny povoľujúcemu subjektu.
 Tento postup sa môže uplatniť na jedno vozidlo alebo viaceré rovnaké vozidlá.
 Povoľujúci subjekt môže v prípade nesprávnej kategorizácie alebo nedostatočne podložených informácií do štyroch mesiacov vydať odôvodnené rozhodnutie, v ktorom žiada o podanie žiadosti o povolenie.
 5.Na každú zmenu vo vozidle sa vzťahuje riadenie konfigurácií, za ktoré zodpovedá držiteľ alebo subjekt, ktorému držiteľ udelil právomoc v tejto oblasti.
 Článok 17
 Identifikácia predpisov vrátane neuplatňovania špecifikácií TSI
 1.Na základe výberu možnosti povolenia v súlade s článkom 14 a postupu plnenia požiadaviek stanoveného v článku 13 žiadateľ identifikuje všetky platné predpisy, a najmä špecifikácie TSI a vnútroštátne predpisy.
 Žiadateľ sa oboznámi aj so zoznamom nedostatkov v špecifikáciách TSI, ktorý je zverejnený na webovom sídle agentúry, a zohľadní ho.
 V takom prípade žiadateľ identifikuje prijateľné prostriedky preukázania zhody vydaný agentúrou, ktorý sa použije v súvislosti so špecifikáciami TSI pre postup vydania povolenia pre typ vozidla a/alebo povolenia na uvedenie vozidla na trh pri stanovovaní súladu so špecifikáciami TSI.
 2.Žiadateľ identifikuje všetky prípady, v ktorých sa vyžaduje neuplatňovanie špecifikácií TSI, a svoju žiadosť predloží dotknutým členským štátom v súlade s ustanoveniami článku 7 smernice (EÚ) 2016/797. Ak sa neuplatňovanie špecifikácií TSI týka vozidiel s oblasťou použitia vo viac než jednom členskom štáte, povoľujúci subjekt a dotknuté orgány NSA pre oblasť použitia vozidla musia koordinovať so žiadateľom svoje činnosti v oblasti alternatívnych opatrení, ktoré sa majú prijať na dosiahnutie konečnej interoperability projektu.
 3.Ak sa v novej verzii špecifikácie TSI stanovujú prechodné opatrenia, žiadateľ môže vybrať požiadavky z tejto novej verzie uvedenej špecifikácie TSI už počas prechodného obdobia, ak to táto nová verzia výslovne umožňuje.
 4.Ak sa podľa odseku 3 vyberú požiadavky z novšej verzie špecifikácie TSI, uplatňuje sa toto ustanovenie:
 a)žiadateľ môže vybrať požiadavky, ktoré sa majú uplatniť, z rôznych verzií špecifikácie TSI a:
 i)odôvodní a zdokladuje konzistenciu medzi súbormi požiadaviek vybratých z rôznych verzií špecifikácie TSI, ktoré sa majú uplatniť;
 ii)špecifikuje čiastočný výber požiadaviek z rôznych verzií špecifikácie TSI v žiadosti o povolenie, ako sa to vyžaduje podľa prílohy I;
 iii)v prípade existujúceho základného scenára predbežného zapojenia a v prípade potreby žiadateľ požiada povoľujúci subjekt o zmenu alebo aktualizáciu uvedeného základného scenára predbežného zapojenia pre dotknutú špecifikáciu TSI v súlade s ustanoveniami článku 24 ods. 4;
 b)povoľujúci subjekt skontroluje pri posudzovaní žiadosti úplnosť požiadaviek špecifikácie TSI navrhovaných žiadateľom;
 c)žiadateľ nemusí predložiť žiadosť o neuplatnenie špecifikácie TSI podľa článku 7 smernice (EÚ) 2016/797 v prípade uvedených požiadaviek.
 5.Ak sa to umožňuje v právnych predpisoch členských štátov, žiadateľ môže vybrať požiadavky z rôznych vnútroštátnych predpisov rovnako, ako je to stanovené v odseku 3 pre špecifikácie TSI.
 6.Žiadateľ a notifikovaný orgán alebo orgány môžu v súvislosti s overením zhody ES po prijatí dotknutých špecifikácií TSI použiť prijateľné prostriedky preukázania zhody uvedené v článku 6 ods. 3 smernice (EÚ) 2016/797.
 7.Žiadateľ a určený orgán alebo orgány môžu v súvislosti s preukázaním súladu s vnútroštátnymi predpismi použiť prijateľné vnútroštátne prostriedky preukázania zhody uvedené v článku 13 ods. 2 smernice (EÚ) 2016/797.
 Článok 18
 Identifikácia a vymedzenie potrebných opatrení na účely použitia vozidla na vykonanie testov na sieti
 Žiadateľ na základe vnútroštátnych predpisov o testovaní identifikuje a vymedzí potrebné opatrenia na účely použitia vozidla na vykonanie testov na sieti.
 Článok 19
 Dočasné povolenie na účely použitia vozidla na vykonanie testov na sieti
 1.Dočasné povolenie na účely použitia vozidla na vykonanie testov na sieti môže vydať orgán NSA iba v prípade, ak sa to vyžaduje a uvádza vo vnútroštátnom právnom rámci členského štátu.
 2.Pri posudzovaní žiadostí o dočasné povolenie na účely použitia vozidla na vykonanie testov na sieti orgány NSA postupujú v súlade s príslušným vnútroštátnym právnym rámcom.
 Článok 20
 Identifikácia zamýšľaných podmienok používania vozidla a iné obmedzenia
 Žiadateľ identifikuje zamýšľané podmienky používania vozidla a iné obmedzenia spojené s typom vozidla.
 Článok 21
 Identifikácia posúdení zhody
 Žiadateľ identifikuje potrebné posúdenia zhody podľa ustanovení prílohy IV k smernici (EÚ) 2016/797.
 Kapitola 3
 Predbežné zapojenie
 Článok 22
 Predbežné zapojenie
 1.Na žiadosť žiadateľa povoľujúci subjekt a dotknuté orgány NSA pre oblasti použitia spracujú žiadosti o predbežné zapojenie tak, že pred predložením žiadosti o povolenie pre typ vozidla a/alebo povolenie na uvedenie vozidla na trh vypracujú základný scenár predbežného zapojenia. Žiadosť o predbežné zapojenie formálne predkladá žiadateľ jednotnému kontaktnému miestu, pričom žiadosť sprevádza dokumentácia obsahujúca minimálne informácie požadované v článku 23.
 2.Časový rámec od vydania stanoviska uvedeného v článku 24 ods. 2 do predloženia žiadosti žiadateľa o povolenie pre typ vozidla a/alebo povolenie na uvedenie vozidla na trh neprekročí 84 mesiacov.
 3.Výber povoľujúceho subjektu zo strany žiadateľa o predbežné zapojenie je záväzný, až kým:
 a)žiadateľ nepredloží dotknutú žiadosť o povolenie pre typ vozidla a/alebo povolenie na uvedenie vozidla na trh;
 b)neuplynie časový rámec od vydania stanoviska uvedeného v článku 24 ods. 2 do predloženia žiadosti žiadateľa o povolenie pre typ vozidla a/alebo povolenie na uvedenie vozidla na trh, ako je stanovený v odseku 2 alebo
 c)žiadateľ nepožiada o ukončenie predbežného zapojenia.
 4.Ak si počas predbežného zapojenia žiadateľ želá zmeniť povoľujúci subjekt, požiada o ukončenie existujúceho predbežného zapojenia. Žiadateľ môže potom zaslať novú žiadosť o predbežné zapojenie novému povoľujúcemu subjektu.
 5.Žiadateľ môže podať žiadosť o povolenie jednotnému kontaktnému miestu kedykoľvek počas procesu predbežného zapojenia. V takom prípade sa fáza predbežného zapojenia ukončí.
 6.V prípade predbežného zapojenia sa na sledovanie problémov, na ktoré žiadateľa upozornili povoľujúci subjekt a, prípadne, dotknuté orgány NSA pre oblasť použitia, použijú body stanovené v článku 41, ktoré súvisia s identifikáciou a kategorizáciou problémov.
 Článok 23
 Dokumentácia týkajúca sa predbežného zapojenia
 Dokumentácia týkajúca sa predbežného zapojenia, ktorá sprevádza žiadosť o predbežné zapojenie, obsahuje tieto informácie:
 a)opis typu vozidla a/alebo vozidla, pre ktoré sa má vydať povolenie, vrátane zamýšľaných variantov a/alebo verzií, ak sa uplatňujú, a opis úloh a činností na jeho vývoj;
 b)žiadateľov výber povoľujúceho subjektu a možnosti alebo možností povolenia podľa článku 14;
 c)špecifikáciu zamýšľanej oblasti použitia;
 d)špecifikáciu očakávaných podmienok používania vozidla a iných obmedzení identifikovaných podľa článku 20;
 e)plán žiadateľa pre jeho časť postupu vydania povolenia pre vozidlo vrátane plánu, ktorý sa týka testov na sieti, ak sa uplatňujú;
 f)identifikáciu metodiky na vykonanie postupu plnenia požiadaviek v súlade s článkom 13;
 g)zoznam predpisov a požiadaviek identifikovaných žiadateľom, ktoré sa majú uplatniť v súlade s článkami 17 a 18;
 h)zoznam identifikovaných posúdení zhody podľa článku 21 vrátane modulov, ktoré sa majú uplatniť, a použitia prechodných vyhlásení o overení (ďalej len „ISV“), ak sa uplatňujú;
 i)opis praktických dojednaní na účely použitia vozidla na vykonanie testov na sieti, ak sa uplatňujú;
 j)zoznam obsahu dokumentácie, ktorý žiadateľ plánuje predložiť povoľujúcemu subjektu a dotknutým orgánom NSA pre oblasť použitia na vydanie povolenia pre typ vozidla a/alebo povolenia na uvedenie vozidla na trh;
 k)návrh týkajúci sa jazyka, ktorý sa má používať pri postupe vydávania povolenia pre vozidlo podľa článku 10;
 l)opis organizácie žiadateľa za jeho časť postupu vydávania povolenia pre vozidlo okrem iného vrátane kontaktných informácií žiadateľa, informácií o kontaktných osobách, žiadostí o koordináciu a stretnutia s povoľujúcim subjektom a dotknutými orgánmi NSA pre oblasť použitia.
 Článok 24
 Základný scenár predbežného zapojenia
 1.Povoľujúci subjekt a dotknuté orgány NSA pre oblasť použitia informujú žiadateľa do jedného mesiaca od dátumu prijatia žiadosti o predbežné zapojenie, že dokumentácia týkajúca sa predbežného zapojenia je úplná, alebo požiadajú o relevantné doplňujúce informácie a stanovia primeranú lehotu na ich poskytnutie.
 2.Keď je žiadateľ informovaný o dokončení dokumentácie, povoľujúci subjekt a dotknuté orgány NSA pre oblasť použitia vydajú prostredníctvom jednotného kontaktného miesta najneskôr dva mesiace od tohto potvrdenia stanovisko k prístupu, ktorý žiadateľ navrhol v žiadosti o predbežné zapojenie. Bez toho, aby bol dotknutý odsek 4, sa v tomto vydanom stanovisku stanovuje základný scenár predbežného zapojenia a určuje sa verzia špecifikácií TSI, ako aj vnútroštátne predpisy, ktoré sa majú použiť pri následnej žiadosti o povolenie.
 3.V základnom scenári predbežného zapojenia sa uvádza, aký jazyk sa bude používať podľa článku 10.
 4.V prípade zmien, ktoré majú vplyv na dokumentáciu týkajúcu sa predbežného zapojenia a sú relevantné pre základný scenár predbežného zapojenia, žiadateľ zašle zmenenú a aktualizovanú žiadosť o predbežné zapojenie, ktorá bude obsahovať iba zmeny a rozhrania s nezmenenými časťami. Môže to nastať v týchto situáciách:
 a)v prípade zmien v konštrukcii alebo metodike posudzovania, ktoré majú za následok veľké problémy s bezpečnosťou
 b)v prípade zmien v právnych požiadavkách, ktorými sa ruší platnosť základného scenára predbežného zapojenia alebo
 c)v prípade akýchkoľvek zmien, ktoré žiadateľ dobrovoľne zaviedol.
 5.Povoľujúci subjekt a, prípadne, dotknuté orgány NSA pre oblasť použitia uskutočnia do jedného mesiaca preskúmanie a vydajú stanovisko k zmenenej a aktualizovanej žiadosti o predbežné zapojenie a zaznamenajú toto stanovisko v zmenenom a aktualizovanom základnom scenári predbežného zapojenia.
 Kapitola 4
 Posudzovanie zhody
 Článok 25
 Posudzovanie zhody
 Každý orgán posudzovania zhody zodpovedá za vypracovanie dokumentov a prípravu všetkých potrebných správ týkajúcich sa posúdení zhody vykonávaných podľa článku 26.
 Článok 26
 Vykonávanie overení a stanovenie dôkazov
 1.Žiadateľ vykoná potrebné kontroly podľa toho, ako sa uplatňujú pri jednotlivých povoleniach, s cieľom stanoviť dôkazy uvedené v prílohe I.
 2.Povoľujúci subjekt a dotknuté orgány NSA pre oblasť použitia nestanovia požiadavky na dôkazy, ktoré majú byť začlenené do sprievodnej technickej dokumentácie k vyhláseniam ES o overení subsystémov, ale v prípade opodstatnenej pochybnosti môžu požiadať žiadateľa, aby vykonal dodatočné overenia.
 Článok 27
 Náprava nesplnenia požiadaviek
 1.Nápravu nesplnenia požiadaviek podľa špecifikácií TSI a/alebo vnútroštátnych predpisov vykonáva žiadateľ s výnimkou prípadov, keď bolo podľa článku 7 smernice (EÚ) 2016/797 povolené neuplatňovanie špecifikácie TSI. To sa môže mutatis mutandis vzťahovať na vnútroštátne predpisy, ak sa to povoľuje vo vnútroštátnom právnom rámci členského štátu.
 2.V záujme zmiernenia situácie nesplnenia požiadaviek žiadateľ môže okrem toho vykonať niektoré z týchto činností:
 a)zmeniť konštrukciu; v takom prípade sa postup začne nanovo od postupu plnenia požiadaviek stanoveného v článku 13, a to iba pre upravené prvky a prvky ovplyvnené zmenou;
 b)zaviesť podmienky používania vozidla a iné obmedzenia v súlade s článkom 20; v takom prípade žiadateľ vymedzí podmienky používania vozidla a iné obmedzenia, ktoré skontroluje príslušný orgán posudzovania zhody.
 3.Návrh žiadateľa na podmienky použitia vozidla a iné obmedzenia podľa článku 20 s cieľom napraviť nesplnenie požiadaviek vychádza z potrebných posúdení zhody podľa článku 25.
 Kapitola 5
 Predloženie žiadosti
 Článok 28
 Stanovenie dôkazov na podloženie žiadosti
 Žiadateľ o povolenie pre typ vozidla a/alebo povolenie na uvedenie vozidla na trh stanoví dôkazy na podloženie žiadosti tak, že:
 a)zostaví vyhlásenia ES o overení subsystémov, z ktorých sa skladá vozidlo, a v sprievodnej technickej dokumentácii k vyhláseniam ES poskytne dôkazy o záveroch z posúdení zhody, ktoré sa uskutočnili po identifikácii vykonanej podľa článku 21;
 b)zabezpečí, aby sa na rozhrania medzi subsystémami, ktoré nie sú vymedzené v špecifikáciách TSI a/alebo vo vnútroštátnych predpisoch, vzťahoval postup plnenia požiadaviek uvedený v článku 13 a aby spĺňali požiadavky stanovené v článku 3 ods. 1 smernice (EÚ) 2016/797.
 Článok 29
 Vypracovanie sprievodnej dokumentácie k žiadosti
 1.Žiadateľ v súlade s prílohou I pripraví a štruktúrovane vypracuje obsah požadovaný pre sprievodnú dokumentáciu k žiadosti.
 2.V prípade povolenia uvedeného v článku 14 ods. 1 písm. b), c), d) a e) žiadateľ skontroluje platnosť existujúceho povolenia pre typ vozidla.
 3.V prípade povolenia uvedeného v článku 14 ods. 1 písm. c) a d) žiadateľ predloží dokumentáciu potrebnú nato, aby povoľovací subjekt vydal svoje rozhodnutie, vrátane sprievodnej dokumentácie k súboru z predchádzajúceho povoľovania, ak je dostupná.
 Článok 30
 Obsah a úplnosť žiadosti
 1.Povoľujúci subjekt a, prípadne, dotknuté orgány NSA pre oblasť použitia považujú žiadosť za úplnú, ak obsahuje informácie stanovené v prílohe I.
 2.V prípade povolenia na rozšírenú oblasť použitia uvedeného v článku 14 ods. 1 písm. c) sa uplatňujú tieto pravidlá:
 a)dokumentácia, ktorú má žiadateľ pridať k pôvodnému úplnému sprievodnému súboru rozhodnutia vydaného v súlade s článkom 46, sa obmedzuje na aspekty týkajúce sa príslušných vnútroštátnych predpisov a technickej kompatibility medzi vozidlom a sieťou v prípade rozšírenej oblasti použitia;
 b)ak pôvodné povolenie pre typ vozidla obsahuje neuplatňovanie špecifikácií TSI, žiadateľ pridá k pôvodnej úplnej sprievodnej dokumentácii k rozhodnutiu vydanému v súlade s článkom 46 príslušné rozhodnutia o neuplatňovaní špecifikácií TSI v súlade s článkom 7 smernice (EÚ) 2016/797, ktoré sa týkajú rozšírenej oblasti použitia;
 c)v prípade vozidiel a/alebo typov vozidiel povolených podľa smernice 2008/57/ES
 6
 alebo skôr sú súčasťou informácií, ktoré má žiadateľ pridať k pôvodnej dokumentácii o aspektoch uvedených v písmene a), aj informácie o platných vnútroštátnych predpisoch.
 Článok 31
 Predloženie žiadosti o povolenie prostredníctvom jednotného kontaktného miesta
 1.Žiadosť o povolenie pre typ vozidla a/alebo povolenie na uvedenie vozidla na trh formálne predkladá žiadateľ prostredníctvom jednotného kontaktného miesta uvedeného v článku 12 nariadenia (EÚ) 2016/796 a táto žiadosť obsahuje informácie stanovené v prílohe I.
 2.Pri predkladaní žiadosti o povolenie pre typ vozidla a/alebo povolenie na uvedenie vozidla na trh žiadateľ vyberie povoľujúci subjekt v súlade s článkom 21 ods. 5 a 8 smernice (EÚ) 2016/797.
 3.Výber povoľujúceho subjektu žiadateľom je záväzný dovtedy, kým povoľujúci subjekt nerozhodne o vydaní povolenia pre typ vozidla a/alebo povolenia na uvedenie vozidla na trh alebo o zamietnutí žiadosti, alebo kým žiadateľ neukončí žiadosť.
 4.Dokumentácia žiadateľa sa podáva prostredníctvom jednotného kontaktného miesta dotknutým orgánom NSA pre oblasť použitia.
 Kapitola 6
 Spracovanie žiadosti
 Článok 32
 Kontrola úplnosti žiadosti
 1.Povoľujúci subjekt skontroluje úplnosť informácií a dokumentácie predložených žiadateľom v žiadosti v súlade s článkom 30.
 2.Dotknuté orgány NSA pre oblasť použitia:
 a)skontrolujú, či je oblasť použitia za ich časť správne stanovená;
 b)poukážu na všetky problémy týkajúce sa úplnosti informácií a dokumentácie predložených na posúdenie platných vnútroštátnych predpisov, ako je to uvedené v prílohe III.
 3.Kontrola úplnosti uvedená v odsekoch 1 a 2 predstavuje overenie vykonané povoľujúcim subjektom a dotknutými orgánmi NSA pre oblasť použitia, ktoré sa týka toho, či:
 a)žiadateľ v žiadosti o povolenie pre typ vozidla a/alebo povolenie na uvedenie vozidla na trh predložil všetky požadované informácie a dokumenty uvedené v článku 30;
 b)sa predložené informácie a dokumentácia považujú za relevantné, aby mohli povoľujúci subjekt a dotknuté orgány NSA pre oblasť použitia vykonať svoje posúdenia v súlade s článkami 38 až 40.
 Článok 33
 Potvrdenie žiadosti
 1.Jednotné kontaktné miesto zašle žiadateľovi automaticky generované potvrdenie o prijatí žiadosti.
 2.Posudzovanie žiadosti sa začína dátumom prijatia žiadosti.
 Článok 34
 Časový rámec na posúdenie žiadosti
 1.Povoľujúci subjekt a dotknuté orgány NSA pre oblasť použitia do jedného mesiaca od dátumu prijatia žiadosti vyhodnotia, každý za svoju časť, úplnosť žiadosti, ako je to uvedené v článku 32. Povoľujúci subjekt žiadateľa príslušne informuje.
 2.Keď je žiadateľ informovaný o úplnosti svojej dokumentácie, najneskôr do štyroch mesiacov od potvrdenia úplnosti dokumentácie sa prijme konečné rozhodnutie o vydaní povolenia pre typ vozidla a/alebo povolenia na uvedenie vozidla na trh.
 3.V prípade povolenia v zhode s typom v súlade s článkom 14 ods. 1 písm. e) sa rozhodnutie povoľujúceho subjektu vydá do jedného mesiaca od dátumu prijatia žiadosti.
 4.Ak je žiadateľ informovaný, že dokumentácia nie je úplná, konečné rozhodnutie o vydaní povolenia pre typ vozidla a/alebo povolenia na uvedenie vozidla na trh sa prijme najneskôr štyri mesiace po predložení chýbajúcich informácií žiadateľom, s výnimkou prípadu, keď žiadosť obsahuje základné nedostatky, pričom v takom prípade sa žiadosť zamietne.
 5.Počas posudzovania si povoľujúci subjekt alebo dotknuté orgány NSA pre oblasť použitia môžu kedykoľvek, a to aj vtedy, ak je žiadosť podľa odseku 2 úplná, vyžiadať doplňujúce informácie, pričom stanovia primeranú lehotu na ich poskytnutie, a to bez prerušenia posudzovania, ak sa neuplatňujú ustanovenia odseku 6.
 6.Ak povoľujúci subjekt alebo dotknuté orgány NSA pre oblasť použitia vznesú opodstatnenú pochybnosť a od žiadateľa sa vyžaduje poskytnutie doplňujúcich informácií, povoľujúci subjekt môže pozastaviť posudzovanie a na základe riadne zaznamenanej dohody so žiadateľom predĺžiť časový rámec, ktorý bol stanovený v článku 21 ods. 4 smernice (EÚ) 2016/797. Časový rámec na poskytnutie doplňujúcich informácií musí byť primeraný náročnosti poskytnutia požadovaných informácií žiadateľom. Posudzovanie a časový rámec sa obnovia po poskytnutí požadovaných informácií žiadateľom. Ak neexistuje dohoda so žiadateľom, povoľujúci subjekt alebo dotknuté orgány NSA pre oblasť použitia prijmú svoje rozhodnutie na základe dostupných informácií.
 Článok 35
 Komunikácia počas posudzovania žiadosti
 1.Povoľujúci subjekt, dotknuté orgány NSA pre oblasť použitia a žiadateľ komunikujú o všetkých problémoch uvedených v článku 41 cez jednotné kontaktné miesto.
 2.Stav všetkých fáz postupu vydávania povolenia, rozhodnutie o žiadosti a zdokladované odôvodnenia daného rozhodnutia sa oznámia žiadateľovi cez jednotné kontaktné miesto.
 3.V usmerneniach agentúry a orgánov NSA sa uvedú dojednania týkajúce sa ich vzájomnej komunikácie, ako aj ich komunikácie so žiadateľom.
 Článok 36
 Riadenie informácií týkajúcich sa posudzovania žiadosti
 1.Povoľujúci subjekt a dotknuté orgány NSA pre oblasť použitia zaevidujú v jednotnom kontaktnom mieste výsledky fáz postupu vydávania povolenia, do ktorého sú zapojené, a to každý v rámci svojej príslušnej časti posúdenia, vrátane všetkých dokumentov v súvislosti so žiadosťou týkajúcich sa:
 a)prijatia;
 b)spracovania;
 c)posúdenia;
 d)záverov posúdenia žiadosti, ako sa uvádza v článku 45;
 e)konečného rozhodnutia o vydaní alebo nevydaní povolenia pre typ vozidla alebo povolenia na uvedenie vozidla na trh;
 f)záverečnej dokumentácie týkajúcej sa povolenia pre typ vozidla a/alebo povolenia na uvedenie vozidla na trh v súlade s článkom 47.
 2.Konečné rozhodnutie o vydaní alebo nevydaní povolenia pre typ vozidla a/alebo povolenia na uvedenie vozidla na trh sa oznámi žiadateľovi cez jednotné kontaktné miesto.
 3.V prípade dokumentov uvedených v odseku 1 povoľujúci subjekt a dotknuté orgány NSA pre oblasť použitia využijú proces kontroly dokumentov, ktorý poskytuje jednotné kontaktné miesto.
 4.Ak orgány NSA používajú na spracovanie im adresovaných žiadostí systém riadenia informácií, všetky relevantné informácie postúpia na jednotné kontaktné miesto.
 Článok 37
 Koordinácia medzi povoľujúcim subjektom a dotknutými orgánmi NSA pre oblasť použitia v rámci posudzovania žiadosti
 1.Na účely posúdenia žiadosti dotknuté orgány NSA pre oblasť použitia naplánujú, zorganizujú a odsúhlasia potrebné dojednania s cieľom zohľadniť klasifikáciu vnútroštátnych predpisov a vzájomné schvaľovanie uvedené v článku 14 ods. 10 smernice (EÚ) 2016/797. Odsúhlasené dojednania týkajúce sa posúdenia žiadosti sa oznámia povoľujúcemu subjektu a žiadateľovi.
 2.Povoľujúci subjekt a dotknuté orgány NSA pre oblasť použitia koordinujú svoje činnosti pri riešení všetkých problémov vrátane prípadov, pri ktorých sa môže vyžadovať zmena žiadosti a/alebo poskytnutie doplňujúcich informácií, ak má poskytnutie doplňujúcich informácií vplyv na časový rámec posudzovania alebo ak má potenciál ovplyvniť ich prácu, a dohodnú sa na ďalšom postupe.
 3.V závere koordinačných činností uvedených v odseku 2 prijmú povoľujúci subjekt a dotknuté orgány NSA pre oblasť použitia, každý za svoju časť, rozhodnutie o informovaní žiadateľa cez jednotné kontaktné miesto o všetkých prípadoch, ktoré si môžu vyžadovať zmenu žiadosti a/alebo poskytnutie doplňujúcich informácií.
 4.Predtým než povoľujúci subjekt prijme konečné rozhodnutie a dotknuté orgány NSA pre oblasť použitia predložia dokumentáciu o posúdení, povoľujúci subjekt a príslušné orgány NSA pre oblasť použitia:
 a)prediskutujú výsledky svojich jednotlivých posudzovaní a
 b)dohodnú sa na podmienkach používania a iných obmedzeniach a/alebo vylúčeniach týkajúcich sa oblasti použitia, ktoré sa majú začleniť do povolenia pre typ vozidla a/alebo povolenia na uvedenie vozidla na trh.
 5.Na základe výsledku koordinačných činností uvedených v odseku 4 tohto článku povoľujúci subjekt poskytne žiadateľovi zdokladované odôvodnenia rozhodnutia. Zohľadní pritom dokumentáciu dotknutých orgánov NSA pre oblasť použitia o posúdení uvedenú v článku 40 ods. 6, ktorá sa týka vydania alebo zamietnutia povolenia pre typ vozidla a/alebo povolenia na uvedenie vozidla na trh, ako aj všetkých podmienok používania vozidla a iných obmedzení a/alebo vylúčení, pokiaľ ide o oblasť použitia, ktoré sa majú začleniť do povolenia pre typ vozidla a/alebo povolenia na uvedenie vozidla na trh.
 6.V súlade s článkom 36 povoľujúci subjekt zaznamená koordinačné činnosti a tieto záznamy uchová v jednotnom kontaktnom mieste.
 Článok 38
 Posúdenie žiadosti
 Posúdenie žiadosti vykonávajú povoľujúci subjekt a dotknuté orgány NSA pre oblasť použitia a jeho cieľom je získať primeranú istotu o tom, že žiadateľ a subjekty podporujúce žiadateľa splnili svoje povinnosti vo fázach konštrukcie, výroby, overovania a schvaľovania vozidla a/alebo typu vozidla s cieľom zabezpečiť zhodu so základnými požiadavkami platných právnych predpisov, aby tak bolo možné uviesť typ vozidla na trh a bezpečne ho používať v oblasti použitia na základe podmienok používania a iných obmedzení uvedených v žiadosti.
 Článok 39
 Posúdenie žiadosti zo strany povoľujúceho subjektu
 1.Povoľujúci subjekt posúdi aspekty uvedené v prílohe II.
 2.Ak sa má povolenie pre typ vozidla a/alebo povolenie na uvedenie vozidla na trh vydať pre oblasť použitia, ktorá sa obmedzuje na siete v rámci jedného členského štátu, a žiadateľ v súlade s článkom 21 ods. 8 smernice (EÚ) 2016/797 požiadal orgán NSA, aby bol povoľujúcim subjektom, povoľujúci subjekt okrem posúdení uvedených v odseku 1 vykoná aj posúdenie aspektov uvedených v prílohe III. V takom prípade povoľujúci subjekt okrem aspektov uvedených v prílohe III skontroluje aj to, či sa podľa článku 8 ods. 2 zaznamenali relevantné informácie, a zohľadní ich pri posudzovaní žiadosti. Všetky zistené problémy sa zaznamenajú do záznamu problémov, ako sa to uvádza v článku 41.
 3.Ak žiadateľ na vykonanie postupu plnenia požiadaviek použije nenormalizovanú metodiku, povoľujúci subjekt posúdi metodiku na základe kritérií stanovených v prílohe II.
 4.Povoľujúci subjekt skontroluje úplnosť, relevantnosť a jednotnosť dôkazov vyplývajúcich z metodiky použitej na vykonanie postupu plnenia požiadaviek bez ohľadu na použitú metódu. V prípade nového povolenia, ako je uvedené v článku 14 ods. 1 písm. d), sa posúdenie vykonávané povoľujúcim subjektom obmedzuje na časti vozidla, ktoré sa zmenili, a na ich vplyv na nezmenené časti vozidla. Kontroly povolenia na rozšírenú oblasť použitia uvedeného v článku 14 ods. 1 písm. c) vykonávané povoľujúcim subjektom sa obmedzujú na platné vnútroštátne predpisy a technickú kompatibilitu medzi vozidlom a sieťou v prípade rozšírenej oblasti použitia. Kontroly, ktoré sa už vykonali pri predchádzajúcom povolení, povoľujúci subjekt znovu nevykonáva.
 5.Povoľujúci subjekt vydá dokumentáciu o posúdení, ktorá obsahuje tieto informácie:
 a)jednoznačné vyhlásenie o tom, či sú výsledky posúdenia žiadosti žiadateľa týkajúcej sa dotknutej oblasti použitia a podmienok alebo obmedzení používania, ak sa uplatňujú, negatívne alebo pozitívne;
 b)zhrnutie vykonaných posúdení;
 c)správu o zázname problémov týkajúcich sa dotknutej oblasti použitia;
 d)vyplnený kontrolný zoznam, ktorým sa dokazuje, že všetky aspekty uvedené v prílohe II a, prípadne, v prílohe III boli posúdené.
 Článok 40
 Posúdenie žiadosti dotknutými orgánmi NSA pre oblasť použitia
 1.Dotknuté orgány NSA pre oblasť použitia posudzujú aspekty uvedené v prílohe III. Posúdenia, ktoré majú vykonať orgány NSA pre oblasť použitia, sa týkajú iba relevantných príslušných vnútroštátnych predpisov pre oblasť použitia, pričom sa pri nich zohľadňujú dohodnuté dojednania uvedené v článku 37 ods. 1.
 2.Pri posudzovaní postupu plnenia požiadaviek orgány NSA pre oblasť použitia kontrolujú úplnosť, relevantnosť a konzistentnosť dôkazov poskytnutých žiadateľom na základe metodiky použitej na vykonanie postupu plnenia požiadaviek.
 3.V prípade nového povolenia uvedeného v článku 14 ods. 1 písm. d) sa posúdenie vykonávané orgánmi NSA pre oblasť použitia obmedzuje na časti vozidla, ktoré sa zmenili, a na ich vplyv na nezmenené časti vozidla.
 4.Kontroly povolenia na rozšírenú oblasť použitia uvedeného v článku 14 ods. 1 písm. c) vykonávané orgánmi NSA pre oblasť použitia sa obmedzujú na platné vnútroštátne predpisy a technickú kompatibilitu medzi vozidlom a sieťou v prípade rozšírenej oblasti použitia. Kontroly, ktoré sa už vykonali pri predchádzajúcom povolení, orgány NSA pre oblasť použitia znovu nevykonávajú.
 5.V súlade s článkami 6 a 14 smernice (EÚ) 2016/797 orgány NSA pre oblasť použitia okrem aspektov uvedených v prílohe III skontrolujú aj to, či sa podľa článku 8 ods. 2 zaznamenali všetky relevantné informácie, a zohľadnia ich pri posudzovaní žiadosti. Všetky zistené problémy sa zaznamenajú do záznamu problémov, ako sa to uvádza v článku 41.
 6.Orgány NSA pre oblasť použitia vydajú dokumentáciu o posúdení, ktorá obsahuje tieto informácie:
 a)jednoznačné vyhlásenie o tom, či sú výsledky posúdenia žiadosti žiadateľa týkajúcej sa dotknutej oblasti použitia a podmienok a obmedzení používania, ak sa uplatňujú, negatívne alebo pozitívne;
 b)zhrnutie vykonaných posúdení;
 c)správu o zázname problémov týkajúcich sa dotknutej oblasti použitia;
 d)vyplnený kontrolný zoznam, ktorým sa dokazuje, že všetky aspekty uvedené v prílohe III boli posúdené.
 Článok 41
 Kategorizácia problémov
 1.Povoľujúci subjekt a, prípadne, dotknuté orgány NSA pre oblasť použitia zaznamenajú problémy zistené počas posudzovania dokumentácie žiadosti do záznamu problémov a dané problémy kategorizujú takto:
 a)„typ 1“: problém, ktorý si vyžaduje odpoveď žiadateľa v záujme pochopenia dokumentácie žiadosti;
 b)„typ 2“: problém, ktorý môže viesť k zmene dokumentácie žiadosti alebo prijatiu menej rozsiahleho opatrenia zo strany žiadateľa; opatrenie, ktoré sa má prijať, sa ponechá na uvážení žiadateľa a nebráni vydaniu povolenia pre typ vozidla a/alebo povolenia na uvedenie vozidla na trh;
 c)„typ 3“: problém, ktorý si vyžaduje zmenu dokumentácie žiadosti žiadateľom, ale nebráni vydaniu povolenia pre typ vozidla a/alebo povolenia na uvedenie vozidla na trh s dodatočnými a/alebo obmedzujúcejšími podmienkami používania vozidla a inými obmedzeniami v porovnaní s tými, ktoré žiadateľ uvádzal vo svojej žiadosti, ale problém sa musí vyriešiť, aby bolo možné vydať povolenie pre typ vozidla a/alebo povolenie na uvedenie vozidla na trh; každé opatrenie prijaté žiadateľom na vyriešenie problému navrhuje žiadateľ a odsúhlasuje strana, ktorá problém zistila;
 d)„typ 4“: problém, ktorý si vyžaduje zmenu dokumentácie žiadosti zo strany žiadateľa; povolenie pre typ vozidla a/alebo povolenie na uvedenie vozidla na trh sa nevydá, kým sa problém nevyrieši; každé opatrenie prijaté žiadateľom na vyriešenie problému navrhuje žiadateľ a odsúhlasuje strana, ktorá problém zistila. Problém typu 4 sa konkrétne týka nesplnenia požiadaviek podľa článku 26 ods. 2 smernice 2016/797.
 2.Po tom, ako žiadateľ v závislosti od problému reaguje alebo prijme kroky, povoľujúci subjekt alebo dotknuté orgány NSA pre oblasť použitia prehodnotia zistené problémy, podľa potreby ich preklasifikujú a každému zistenému problému priradia jednu z týchto možností:
 a)„problém pretrváva“, ak dôkazy poskytnuté žiadateľom nie sú uspokojivé a stále sa vyžadujú dodatočné informácie;
 b)„problém vyriešený“, ak žiadateľ poskytol vhodnú odpoveď a nepretrvávajú žiadne zvyšné otázky.
 Článok 42
 Opodstatnená pochybnosť
 1.Ak existuje opodstatnená pochybnosť, povoľujúci subjekt a/alebo dotknuté orgány NSA pre oblasť použitia môžu alternatívne vykonať niektoré z týchto činností:
 a)vykonať dôkladnejšiu a podrobnejšiu kontrolu informácií poskytnutých v žiadosti;
 b)vyžiadať doplňujúce informácie od žiadateľa;
 c)žiadať, aby žiadateľ vykonal testy na sieti.
 2.V žiadosti povoľujúceho subjektu a/alebo dotknutých orgánov NSA pre oblasť použitia sa uvádza problém, ktorý si vyžaduje prijatie opatrenia žiadateľom, ale neuvádza sa povaha ani obsah nápravných opatrení, ktoré má žiadateľ vykonať. Žiadateľ rozhodne o najvhodnejšom spôsobe odpovede na žiadosť povoľujúceho subjektu a/alebo dotknutých orgánov NSA pre oblasť použitia.
 3.Povoľujúci subjekt v súvislosti s opatreniami navrhnutými žiadateľom koordinuje svoju činnosť s dotknutými orgánmi NSA pre oblasť použitia.
 4.Povoľujúci subjekt a dotknuté orgány NSA pre oblasť použitia využijú bez toho, aby boli dotknuté ustanovenia článku 35, na riadenie všetkých opodstatnených pochybností záznam problémov uvedený v článku 41. Opodstatnená pochybnosť je vždy:
 a)klasifikovaná ako problém typu 4 podľa článku 41 ods. 1 písm. d);
 b)doplnená o odôvodnenie a
 c)doplnená o jednoznačný opis problému, na ktorý musí žiadateľ reagovať.
 5.Ak žiadateľ súhlasí s poskytnutím doplňujúcich informácií podľa odseku 1 písm. b) a c) na žiadosť povoľujúceho subjektu a/alebo dotknutých orgánov NSA pre oblasť použitia, časový rámec na poskytnutie týchto doplňujúcich informácií sa stanoví v súlade s článkom 34 ods. 5 a 6.
 6.Ak je možné opodstatnenú pochybnosť vyriešiť zavedením dodatočných a/alebo obmedzujúcejších podmienok používania vozidla a iných obmedzení v porovnaní s tými, ktoré žiadateľ uviedol vo svojej žiadosti, a žiadateľ s tým súhlasí, môže sa za takýchto podmienok používania vozidla a iných obmedzení vydať povolenie pre typ vozidla a/alebo povolenie na uvedenie vozidla na trh.
 7.Ak žiadateľ nesúhlasí s poskytnutím ďalších informácií s cieľom vyriešiť opodstatnenú pochybnosť zistenú povoľujúcim subjektom a/alebo dotknutými orgánmi NSA pre oblasť použitia, povoľujúci subjekt prijme rozhodnutie na základe dostupných informácií.
 Článok 43
 Kontroly, ktoré má vykonávať povoľujúci subjekt, pokiaľ ide o posúdenia vykonané dotknutými orgánmi NSA pre oblasť použitia
 1.Povoľujúci subjekt skontroluje, či sú posúdenia orgánmi NSA pre oblasť použitia navzájom v súlade, pokiaľ ide o výsledky posúdení uvedené v článku 40 ods. 6 písm. a).
 2.Ak z výsledkov kontroly uvedenej v odseku 1 vyplýva, že posúdenia orgánmi NSA pre oblasť použitia sú navzájom konzistentné, povoľujúci subjekt overí, či:
 a)boli úplne vyplnené kontrolné zoznamy uvedené v článku 40 ods. 6 písm. d);
 b)boli vyriešené všetky relevantné problémy.
 3.Ak z výsledkov kontroly uvedenej v odseku 1 vyplýva, že posúdenia nie sú navzájom konzistentné, povoľujúci subjekt požiada dotknuté orgány NSA pre oblasť použitia o ďalšie preskúmanie dôvodov. Po preskúmaní sa môže uskutočniť jeden alebo oba tieto postupy:
 a)povoľujúci subjekt môže preskúmať svoje posúdenie, ako je to uvedené v článku 39;
 b)dotknuté orgány NSA pre oblasť použitia môžu preskúmať svoje posúdenie.
 4.Výsledky preskúmaní orgánmi NSA pre oblasť použitia uvedené v odseku 3 sa postúpia všetkým orgánom NSA pre oblasť použitia zapojeným do žiadosti o vydanie povolenia pre typ vozidla a/alebo povolenia pre vozidlo.
 5.Ak je kontrolný zoznam uvedený v odseku 2 písm. a) neúplný alebo ak existujú problémy, ktoré neboli vyriešené podľa odseku 2 písm. b), povoľujúci subjekt požiada dotknuté orgány NSA pre oblasť použitia o ďalšie preskúmanie dôvodov.
 6.Orgány NSA pre oblasť použitia odpovedia na žiadosti povoľujúceho subjektu týkajúce sa nedostatkov pri posudzovaní uvedených v odseku 3, neúplnosti kontrolných zoznamov uvedenej v odseku 2 písm. a) a/alebo nevyriešených problémov podľa odseku 2 písm. b). Povoľujúci subjekt v plnej miere zohľadní posúdenia platných vnútroštátnych predpisov vykonané orgánmi NSA pre oblasť použitia. Rozsah kontrol vykonaných povoľujúcim subjektom sa obmedzuje na konzistentnosť a úplnosť posúdení uvedené v odsekoch 1 a 2.
 7.V prípade rozporov medzi povoľujúcim subjektom a dotknutými orgánmi NSA pre oblasť použitia sa uplatňuje rozhodcovské konanie uvedené v článku 21 ods. 7 smernice (EÚ) 2016/797.
 Článok 44
 Rozhodcovské konanie podľa článku 21 ods. 7 smernice (EÚ) 2016/797 a článku 12 ods. 4 písm. b) nariadenia (EÚ) 2016/796
 Ak ako povoľujúci subjekt koná agentúra, môže na základe konzultácie s dotknutými orgánmi NSA pre oblasť použitia prerušiť postup vydávania povolenia, kým sa nenadviaže spolupráca potrebná na dosiahnutie vzájomne prijateľného posúdenia a, prípadne, kým odvolacia rada neprijme rozhodnutie v časových rámcoch stanovených v článku 21 ods. 7 smernice (EÚ) 2016/797. Agentúra oboznámi žiadateľa o dôvodoch prerušenia.
 Článok 45
 Záver týkajúci sa posúdenia žiadosti
 1.Povoľujúci subjekt zabezpečí správne vykonanie postupu posúdenia žiadosti tak, že nezávisle skontroluje, či:
 a)sa správne uplatnili rôzne fázy postupu posúdenia žiadosti;
 b)existujú dostatočné dôkazy, ktorými sa preukáže posúdenie všetkých relevantných aspektov žiadosti;
 c)boli od žiadateľa prijaté písomné reakcie na problémy typu 3 a 4 a na žiadosti o doplňujúce informácie;
 d)boli alebo neboli vyriešené všetky problémy typu 3 a 4 spolu s jednoznačne zdokladovanými dôvodmi;
 e)boli posúdenia a prijaté rozhodnutia zdokladované, spravodlivé a konzistentné;
 f)dosiahnuté závery vychádzajú z dokumentácie o posúdení a či sa v nich zohľadňuje posúdenie ako celok.
 2.Ak sa dospeje k záveru, že postup posúdenia žiadosti bol uplatnený správne, postačí potvrdenie o správnom uplatnení odseku 1 doplnené o poznámky.
 3.Ak sa dospeje k záveru, že postup posúdenia žiadosti nebol uplatnený správne, musia sa uviesť jednoznačné a konkrétne dôvody na dosiahnutie daného záveru.
 4.Na záver činností v oblasti posudzovania povoľujúci subjekt vyplní dokumentáciu o posúdení podľa odseku 2 alebo 3 na základe dokumentácie o posúdení vydanej v súlade s článkom 39 ods. 5 a článkom 40 ods. 6.
 5.Povoľujúci subjekt uvedie v dokumentácii o posúdení podľa odseku 4 zdokladované dôvody pre svoj záver.
 Článok 46
 Rozhodnutie o vydaní povolenia alebo o zamietnutí žiadosti
 1.Povoľujúci subjekt prijme rozhodnutie o vydaní povolenia pre typ vozidla a/alebo povolenia na uvedenie vozidla na trh alebo o zamietnutí žiadosti do jedného týždňa od dokončenia posudzovania bez toho, aby boli dotknuté ustanovenia článku 34. Uvedené rozhodnutie sa prijme na základe zdokladovaných dôvodov uvedených v článku 45 ods. 5.
 2.Povolenie pre typ vozidla a/alebo povolenie na uvedenie vozidla na trh vydá povoľujúci subjekt vtedy, keď z posúdenia aspektov uvedených v prílohe II a, prípadne, v prílohe III vyplýva primeraná istota, že žiadateľ a subjekty podporujúce žiadateľa splnili svoje povinnosti v súlade s článkom 38 v požadovanom rozsahu.
 3.Ak z posúdenia aspektov uvedených v prílohe II a, prípadne, v prílohe III nevyplýva primeraná istota, že žiadateľ a subjekty podporujúce žiadateľa splnili svoje povinnosti v súlade s článkom 38 v požadovanom rozsahu, povoľujúci subjekt žiadosť zamietne.
 4.Povoľujúci subjekt vo svojom rozhodnutí uvedie:
 a)všetky podmienky používania vozidla a iné obmedzenia;
 b)dôvody rozhodnutia;
 c)možnosť a prostriedky odvolania proti rozhodnutiu a príslušné lehoty.
 5.Podmienky používania vozidla a iné obmedzenia sa vymedzia podľa základných konštrukčných charakteristík typu vozidla.
 6.Rozhodnutie o povolení neobsahuje žiadne časovo obmedzené podmienky používania vozidla a iné obmedzenia, kým nie sú splnené tieto podmienky:
 a)vyžadujú sa, pretože pred vydaním povolenia nemožno v plnej miere doložiť dosiahnutie zhody so špecifikáciami TSI a/alebo vnútroštátnymi predpismi a/alebo
 b)špecifikácie TSI a/alebo vnútroštátne predpisy si vyžadujú, aby žiadateľ predložil realistický odhad splnenia požiadaviek.
 Povolenie môže potom obsahovať podmienku, aby zo skutočného použitia vyplýval v rámci zadaného obdobia výkon v súlade s odhadom.
 7.Konečné rozhodnutie, ktorým sa vydáva povolenie pre typ vozidla a/alebo povolenie na uvedenie vozidla na trh, alebo zamieta žiadosť, sa zaznamená v jednotnom kontaktnom mieste a oznámi sa spoločne s dokumentáciou o posúdení cez jednotné kontaktné miesto žiadateľovi a dotknutým orgánom NSA pre oblasť použitia.
 8.Ak sa rozhodnutím zamieta žiadosť alebo vydáva povolenie pre typ vozidla a/alebo povolenie na uvedenie vozidla na trh na základe iných podmienok používania vozidla a iných obmedzení v porovnaní s tými, ktoré žiadateľ uviedol v žiadosti, žiadateľ môže požiadať povoľujúci subjekt, aby preskúmal svoje rozhodnutie v súlade s článkom 51 tohto nariadenia. Ak žiadateľ nie je spokojný s odpoveďou povoľujúceho subjektu, môže podať príslušnému orgánu odvolanie v súlade s článkom 21 ods. 11 smernice (EÚ) 2016/797.
 Kapitola 7
 Záverečná dokumentácia
 Článok 47
 Záverečná dokumentácia týkajúca sa povolenia pre typ vozidla a/alebo povolenia na uvedenie vozidla na trh
 1.Povolenie pre typ vozidla a/alebo povolenie na uvedenie vozidla na trh majú formu dokumentu obsahujúceho informácie uvedené v článku 48 a/alebo článku 49.
 2.Vydanému povoleniu pre typ vozidla a/alebo povoleniu na uvedenie vozidla na trh sa pridelí jedinečné európske identifikačné číslo (ďalej len „EIN“), ktorého štruktúru a obsah vymedzuje a spravuje agentúra.
 3.Povolenie pre typ vozidla a/alebo povolenie na uvedenie vozidla na trh môžu obsahovať iné podmienky používania vozidla a iné obmedzenia v porovnaní s tými, ktoré žiadateľ uviedol v žiadosti.
 4.Povoľujúci subjekt povolenie pre typ vozidla a/alebo povolenie na uvedenie vozidla na trh označí dátumom a riadne podpíše.
 5.Povoľujúci subjekt zabezpečí archiváciu rozhodnutia vydaného v súlade s článkom 46 a celej sprievodnej dokumentácie k uvedenému rozhodnutiu podľa článku 52.
 Článok 48
 Informácie vo vydanom povolení pre typ vozidla
 Povolenie pre typ vozidla vydané povoľujúcim subjektom obsahuje tieto informácie:
 a)právny základ, ktorým sa povoľujúci subjekt splnomocňuje na vydanie povolenia pre typ vozidla;
 b)identifikáciu:
 i)povoľujúceho subjektu;
 ii)žiadosti;
 iii)povolenia podľa článku 14;
 iv)žiadateľa o povolenie pre typ vozidla;
 v)EIN spojeného s povolením pre typ vozidla;
 c)identifikáciu základných konštrukčných charakteristík typu vozidla:
 i)uvedenú v osvedčení o typovej skúške a/alebo osvedčení o preskúmaní konštrukčného návrhu;
 ii)oblasti použitia vozidla;
 iii)podmienok používania vozidla a iných obmedzení;
 iv)odkazu na písomné vyhlásenie navrhovateľa podľa článku 3 ods. 11 nariadenia (EÚ) č. 402/2013, ktoré sa týka typu vozidla, podľa ustanovení článku 16 nariadenia (EÚ) č. 402/2013 vrátane identifikácie dokumentu a verzie;
 d)identifikáciu:
 i)ID typu vozidla v súlade s prílohou II k rozhodnutiu Komisie 2011/665/EÚ
 7
 ;
 ii)variantov typu vozidla, ak sa uplatňujú;
 iii)verzií typu vozidla, ak sa uplatňujú;
 iv)hodnôt parametrov uvedených v špecifikáciách TSI a, prípadne, vo vnútroštátnych predpisoch, ktoré sú dôležité z hľadiska kontroly technickej kompatibility medzi vozidlom a oblasťou použitia;
 v)súladu vozidla s príslušnými špecifikáciami TSI a so súbormi vnútroštátnych predpisov týkajúcimi sa parametrov uvedených v odseku 1 písm. d) bode iv);
 e)odkaz na vyhlásenia ES o overení subsystémov;
 f)odkaz na iné právo Únie alebo vnútroštátne právo, s ktorým je typ vozidla v súlade;
 g)odkaz na zdokladované dôvody rozhodnutia uvedené v článku 45 ods. 5;
 h)dátum a miesto prijatia rozhodnutia o vydaní povolenia pre typ vozidla;
 i)podpis rozhodnutia o vydaní povolenia pre typ vozidla; a
 j)možnosť a prostriedky odvolania proti rozhodnutiu a príslušné lehoty vrátane informácií o vnútroštátnom odvolacom konaní.
 Článok 49
 Informácie vo vydanom povolení na uvedenie vozidla na trh
 Povolenie na uvedenie vozidla na trh vydané povoľujúcim subjektom obsahuje tieto informácie:
 a)právny základ, ktorým sa povoľujúci subjekt splnomocňuje na vydanie povolenia na uvedenie vozidla na trh;
 b)identifikáciu:
 i)povoľujúceho subjektu;
 ii)žiadosti;
 iii)povolenia podľa článku 14;
 iv)žiadateľa o povolenie na uvedenie vozidla na trh;
 v)EIN spojeného s povolením na uvedenie vozidla na trh;
 c)odkaz na zaevidovanie typu vozidla v systéme ERATV vrátane informácií o variante typu vozidla a/alebo verzii typu vozidla, ak sa uplatňujú;
 d)identifikáciu:
 i)vozidiel;
 ii)oblastí použitia;
 iii)podmienok používania vozidla a iných obmedzení;
 e)odkaz na vyhlásenia ES o overení subsystémov;
 f)odkaz na iné právo Únie alebo vnútroštátne právo, s ktorým je vozidlo v súlade;
 g)odkaz na zdokladované dôvody rozhodnutia uvedené v článku 45 ods. 5;
 h)v prípade povolenia v zhode s typom podľa článku 14 ods. 1 písm. e) odkaz na vyhlásenie o zhode s povoleným typom vozidla vrátane informácií o verzii typu vozidla a/alebo variante typu vozidla, ak sa uplatňujú;
 i)dátum a miesto prijatia rozhodnutia, ktorým sa vydáva povolenie na uvedenie vozidla na trh;
 j)podpis rozhodnutia, ktorým sa vydáva povolenie na uvedenie vozidla na trh a
 k)možnosť a prostriedky odvolania proti rozhodnutiu a príslušné lehoty vrátane informácií o vnútroštátnom odvolacom konaní.
 Článok 50
 Evidencia v systémoch ERATV a ERADIS
 1.Povoľujúci subjekt zadá do systému ERATV informácie poskytnuté žiadateľom v rámci žiadosti o povolenie pre typ vozidla. Za celistvosť údajov poskytnutých povoľujúcemu subjektu zodpovedá žiadateľ. Povoľujúci subjekt zodpovedá za kontrolu konzistentnosti údajov poskytnutých žiadateľom a za sprístupnenie záznamu v systéme ERATV verejnosti.
 2.Povoľujúci subjekt zabezpečí, že v databáze interoperability a bezpečnosti Európskej železničnej agentúry (ďalej len „ERADIS“) sa pred vydaním povolenia pre typ vozidla a/alebo povolenia na uvedenie vozidla na trh aktualizujú príslušné údaje.
 3.V prípade úprav podľa článku 15 ods. 1 písm. c) a článku 15 ods. 3 povoľujúci subjekt zaeviduje do systému ERATV novú verziu typu vozidla alebo novú verziu variantu typu vozidla pomocou informácií poskytnutých držiteľom povolenia pre typ vozidla. Za celistvosť údajov poskytnutých povoľujúcemu subjektu zodpovedá držiteľ povolenia pre typ vozidla. Povoľujúci subjekt zodpovedá za kontrolu konzistentnosti údajov poskytnutých držiteľom povolenia pre typ vozidla a za sprístupnenie záznamu v systéme ERATV verejnosti.
 Kým sa čaká na zaevidovanie novej verzie typu vozidla alebo novej verzie variantu typu vozidla, zmenené vozidlá, ktoré sú v zhode s novou verziou, sa môžu bezodkladne prevádzkovať.
 Článok 51
 Preskúmanie podľa článku 21 ods. 11 smernice (EÚ) 2016/797
 1.Ak rozhodnutie povoľujúceho subjektu obsahuje zamietnutie alebo iné podmienky používania vozidla a iné obmedzenia v porovnaní s tými, ktoré žiadateľ uviedol v žiadosti, žiadateľ môže požiadať o preskúmanie rozhodnutia do jedného mesiaca od dátumu jeho prijatia. Žiadosť podáva žiadateľ prostredníctvom jednotného kontaktného miesta.
 2.Žiadosť o preskúmanie obsahuje zoznam problémov, ktoré neboli podľa názoru žiadateľa riadne zohľadnené počas postupu vydávania povolenia.
 3.Ako dôkaz sa nepripúšťajú žiadne doplňujúce informácie, ktoré boli pripravené a podané cez jednotné kontaktné miesto po dátume vydania rozhodnutia o povolení.
 4.Povoľujúci subjekt, prípadne aj v koordinácii s príslušnými orgánmi NSA pre oblasť použitia, zabezpečuje nestrannosť procesu preskúmania.
 5.Proces preskúmania sa týka riešenia problémov v súlade so žiadosťou žiadateľa, v prípade ktorých povoľujúci subjekt vydal negatívne rozhodnutie.
 6.Ak ako povoľujúci subjekt koná agentúra, rozhodnutie o zmenení alebo nezmenení svojho rozhodnutia prijme na základe preskúmania v prípade potreby v koordinácii s príslušnými orgánmi NSA pre oblasť použitia.
 7.Povoľujúci subjekt potvrdí alebo zmení svoje prvé rozhodnutie do dvoch mesiacov od dátumu prijatia žiadosti o preskúmanie. Uvedené rozhodnutie sa oznámi príslušným stranám cez jednotné kontaktné miesto.
 Článok 52
 Archivovanie rozhodnutia a celej sprievodnej dokumentácie k rozhodnutiu vydanému v súlade s článkom 46
 1.Rozhodnutie a celá sprievodná dokumentácia k rozhodnutiu vydanému v súlade s článkom 46 sa uchovávajú v jednotnom kontaktnom mieste minimálne 15 rokov.
 2.Celá sprievodná dokumentácia k rozhodnutiu povoľujúceho subjektu vydanému v súlade s článkom 46 obsahuje všetky dokumenty, ktoré použil povoľujúci subjekt, a dokumentáciu o posúdení dotknutých orgánov NSA pre oblasť použitia.
 3.Po uplynutí času uchovávania uvedeného v odseku 1 sa rozhodnutie prijaté v súlade s článkom 46 o vydaní povolenia pre typ vozidla a/alebo povolenia na uvedenie vozidla na trh, ako aj celá sprievodná dokumentácia k nemu presunú do historického archívu, kde sa budú uchovávať päť rokov od uplynutia životnosti vozidla, ktorá je zaznamenaná v registri uvedenom v článku 47 smernice (EÚ) 2016/797.
 Kapitola 8
 Pozastavenie, odvolanie alebo zmena vydaného povolenia
 Článok 53
 Pozastavenie, odvolanie alebo zmena vydaného povolenia
 1.Povoľujúci subjekt môže v súlade s článkom 26 ods. 3 smernice (EÚ) 2016/797 uplatniť dočasné bezpečnostné opatrenia v podobe pozastavenia platnosti povolenia pre typ vozidla.
 2.V prípadoch uvedených v článku 26 ods. 3 smernice (EÚ) 2016/797 a po preskúmaní opatrení prijatých na riešenie závažného bezpečnostného rizika môže povoľujúci subjekt, ktorý vydal povolenie, rozhodnúť o odvolaní alebo zmene povolenia v súlade s článkom 26 ods. 4 smernice (EÚ) 2016/797.
 3.Žiadateľ môže podať proti rozhodnutiu o odvolaní alebo zmene povolenia odvolanie v súlade s článkom 26 ods. 5 smernice (EÚ) 2016/797.
 4.Povoľujúci subjekt informuje agentúru o existencii rozhodnutia o odvolaní alebo zmene povolenia a predloží dôvody svojho rozhodnutia. Agentúra informuje všetky orgány NSA o existencii rozhodnutia o odvolaní alebo zmene povolenia a dôvodoch rozhodnutia.
 Článok 54
 Účinok pozastavenia, odvolania alebo zmeny vydaného povolenia na evidenciu v systémoch ERATV, ERADIS a registroch vozidiel
 1.Keď povoľujúci subjekt prijme rozhodnutie o odvolaní, pozastavení platnosti alebo zmene povolenia pre typ vozidla, aktualizuje v systéme ERATV príslušné informácie podľa ustanovení článku 26 ods. 4 smernice (EÚ) 2016/797 a zabezpečí aj príslušnú aktualizáciu systému ERADIS.
 2.Členský štát, v ktorom je vozidlo zaevidované, zabezpečí zaznamenanie každého rozhodnutia o odvolaní alebo zmene povolenia pre typ vozidla a/alebo povolenia na uvedenie vozidla na trh do registra uvedeného v článku 47 smernice (EÚ) 2016/797.
 Kapitola 9
 Záverečné ustanovenia
 Článok 55
 Prechodné ustanovenia
 1.Ak orgán NSA uzná, že nebude môcť vydať povolenie pre vozidlo v súlade so smernicou 2008/57/ES do príslušného dátumu v dotknutom členskom štáte, bezodkladne informuje žiadateľa a agentúru.
 2.V prípade podľa článku 21 ods. 8 smernice (EÚ) 2016/797 žiadateľ rozhodne, či by mal posúdenie naďalej vykonávať orgán NSA, alebo či by sa mala žiadosť postúpiť agentúre. Žiadateľ oba orgány informuje, pričom platí:
 a)v prípadoch, keď žiadateľ rozhodol o postúpení žiadosti agentúre, orgán NSA odovzdá dokumentáciu žiadosti a výsledky svojho posúdenia agentúre. Agentúra prijme posúdenie vykonané orgánom NSA;
 b)v prípadoch, keď žiadateľ rozhodol o tom, že posúdenie bude naďalej vykonávať orgán NSA, orgán NSA dokončí posúdenie žiadosti a rozhodne o vydaní povolenia pre typ vozidla a/alebo povolenia na uvedenie vozidla na trh v súlade s článkom 21 smernice (EÚ) 2016/797 a týmto nariadením.
 3.Ak sa oblasť použitia neobmedzuje na jeden členský štát, je povoľujúcim subjektom agentúra, pričom sa uplatňuje postup stanovený v odseku 2 písm. a).
 4.V prípadoch uvedených v odsekoch 2 a 3 žiadateľ predloží revidovanú žiadosť o vydanie povolenia pre typ vozidla a/alebo povolenia na uvedenie vozidla na trh cez jednotné kontaktné miesto v súlade s týmto nariadením. Žiadateľ môže požiadať o pomoc pri dopĺňaní dokumentácie zapojené povoľujúce subjekty.
 5.Povolenie pre vozidlo a/alebo povolenie pre typ vozidla vydané agentúrou v období od 16. júna 2019 do 16. júna 2020 sa nevzťahuje na sieť alebo siete v ktoromkoľvek z členských štátov, ktoré predložili agentúre a Komisii oznámenie v súlade s článkom 57 ods. 2 smernice (EÚ) 2016/797 a ktoré zatiaľ netransponovali danú smernicu, ani neuviedli do účinnosti vnútroštátne transpozičné opatrenia. Orgány NSA členských štátov, ktoré takéto oznámenie predložili:
 a)považujú povolenie pre typ vozidla vydané agentúrou za rovnocenné povoleniu pre typy vozidiel vydané v súlade s článkom 26 smernice 2008/57/ES a na tento typ vozidla uplatňujú článok 26 ods. 3 smernice 2008/57/ES;
 b)akceptujú povolenie pre vozidlo vydané agentúrou ako rovnocenné prvému povoleniu vydanému v súlade s článkom 22 alebo 24 smernice 2008/57/ES a vydávajú dodatočné povolenie v súlade s článkom 23 alebo 25 smernice 2008/57/ES.
 6.V prípadoch podľa odseku 2 písm. a) a odseku 5 orgán NSA spolupracuje s agentúrou a koordinuje s ňou posudzovanie prvkov stanovených v článku 21 ods. 5 písm. a) smernice (EÚ) 2016/797.
 7.Členské štáty, ktoré predložili agentúre a Komisii oznámenie v súlade s článkom 57 ods. 2 smernice (EÚ) 2016/797 a ktoré uvedenú smernicu zatiaľ netransponovali, ani neuviedli do účinnosti vnútroštátne transpozičné opatrenia, považujú nákladné vozne, ktoré sú v súlade s odsekom 7.1.2 prílohy o špecifikáciách TSI pre nákladné vozne k nariadeniu (EÚ) č. 321/2013 a ktoré majú povolenie na uvedenie vozidla na trh, v období od 16. júna 2019 do 16. júna 2020 za vozidlá s povolením na uvedenie do prevádzky na účely smernice 2008/57/ES.
 Článok 56
 Nadobudnutie účinnosti a uplatňovanie
 Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
 Uplatňuje sa od 16. júna 2019 v členských štátoch, ktoré nepredložili agentúre ani Komisii oznámenie v súlade s článkom 57 ods. 2 smernice (EÚ) 2016/797. Od 16. júna 2020 sa uplatňuje vo všetkých členských štátoch.
 Článok 55 ods. 1 sa však uplatňuje vo všetkých členských štátoch od 16. februára 2019. Opatrenia uľahčujúce vykonávanie, ktoré sú uvedené v článku 55 ods. 2, 3, 4 a 6, sa sprístupnia od 16. februára 2019. Článok 55 ods. 5 sa uplatňuje vo všetkých členských štátoch od 16. júna 2019.
 Toto nariadenie je záväzné v celom rozsahu a priamo uplatniteľné vo všetkých členských štátoch.
 V Bruseli 4. 4. 2018
 za Komisiu
 predseda
 Jean-Claude JUNCKER
 (1)
 Smernica Európskeho parlamentu a Rady (EÚ) 2016/797 z 11. mája 2016 o interoperabilite železničného systému v Európskej únii (prepracované znenie) (Ú. v. EÚ L 138, 26.5.2016, s. 44 – 101).
 (2)
 Nariadenie Európskeho parlamentu a Rady (EÚ) 2016/796 z 11. mája 2016 o Železničnej agentúre Európskej únie, ktorým sa zrušuje nariadenie (ES) č. 881/2004 (Ú. v. EÚ L 138, 26.5.2016, s. 1).
 (3)
 Smernica Európskeho parlamentu a Rady 2008/57/ES zo 17. júna 2008 o interoperabilite systému železníc v Spoločenstve (Ú. v. EÚ L 191, 18.7.2008, s. 1).
 (4)
 Smernica Rady 96/48/ES z 23. júla 1996 o interoperabilite systému transeurópskych vysokorýchlostných železníc (Ú. v. ES L 235, 17.9.1996, s. 6).
 (5)
 Vykonávacie nariadenie Komisie (EÚ) č. 402/2013 z 30. apríla 2013 o spoločnej bezpečnostnej metóde hodnotenia a posudzovania rizík, ktorým sa zrušuje nariadenie (ES) č. 352/2009 (Ú. v. EÚ L 121, 3.5.2013, s. 8 – 25).
 (6)
 Smernica Európskeho parlamentu a Rady 2008/57/ES zo 17. júna 2008 o interoperabilite systému železníc v Spoločenstve (prepracované znenie) (Ú. v. EÚ L 191, 18.7.2008, s. 1 – 45).
 (7)
 Vykonávacie rozhodnutie Komisie zo 4. októbra 2011 o Európskom registri povolených typov železničných vozidiel [oznámené pod číslom K(2011) 6974] (Ú. v. EÚ L 264, 8.10.2011, s. 32 – 54).
 ---documentbreak---
 PRÍLOHY
 PRÍLOHA I
 Obsah žiadosti
 (P) znamená povinné informácie, ktoré predloží žiadateľ.
 (N) znamená nepovinné informácie, ktoré môže žiadateľ predložiť.
 1.Druh žiadosti (P):
 1.1.Povolenie pre typ
 a)Varianty typu vozidla (ak sa uplatňujú)
 b)Verzie typu vozidla (ak sa uplatňujú)
 1.2.Povolenie na uvedenie na trh
 a)Jedno vozidlo; alebo
 b)Skupina vozidiel
 2.Povolenie (P):
 2.1.Prvé povolenie
 2.2.Nové povolenie
 2.3.Rozšírená oblasť použitia
 2.4.Obnovené povolenie pre typ
 2.5.Povolenie v zhode s typom
 3.Oblasť použitia (P):
 3.1.Členské štáty
 3.2.Siete (podľa členských štátov)
 3.3.Stanice v susedných členských štátoch s podobnými sieťovými charakteristikami, ak sú tieto stanice blízko hraníc, ako je to uvedené v článku 21 ods. 8 smernice (EÚ) 2016/797 (ak sa uplatňujú)
 3.4.Vymedzenie rozšírenej oblasti použitia (uplatňuje sa iba na povolenie Rozšírená oblasť použitia)
 3.5.Sieť v celej EÚ
 4.Vydávajúci orgán (P):
 4.1.Agentúra; alebo
 4.2.Vnútroštátny bezpečnostný orgán členského štátu [uplatňuje sa iba na oblasť použitia v jednom členskom štáte a na žiadosť žiadateľa, ako je to uvedené v článku 21 ods. 8 smernice (EÚ) 2016/797]
 5.Informácie o žiadateľovi:
 5.1.Označenie právnej formy podniku (P)
 5.2.Meno/názov žiadateľa (P)
 5.3.Skratka (N)
 5.4.Úplná adresa (P)
 5.5.Telefón (P)
 5.6.Fax (N)
 5.7.E-mail (P)
 5.8.Webové sídlo (N)
 5.9.IČ DPH (N)
 5.10.Iné relevantné informácie (N)
 6.Údaje o kontaktnej osobe:
 6.1.Meno (P)
 6.2.Priezvisko (P)
 6.3.Titul alebo funkcia (P)
 6.4.Úplná adresa (P)
 6.5.Telefón (P)
 6.6.Fax (N)
 6.7.E-mail (P)
 6.8.Použiteľné jazyky (P)
 7.Súčasný držiteľ povolenia pre typ vozidla (neuplatňuje sa v prípade prvého povolenia) (P):
 7.1.Označenie právnej formy podniku (P)
 7.2.Názov/meno držiteľa povolenia pre typ (P)
 7.3.Skratka (N)
 7.4.Úplná adresa (P)
 7.5.Telefón (P)
 7.6.Fax (N)
 7.7.E-mail (P)
 7.8.Webové sídlo (N)
 7.9.IČ DPH (P)
 7.10.Iné relevantné informácie (N)
 8.Informácie o orgánoch posudzovania (P):
 8.1.Notifikovaný orgán (notifikované orgány):
 a)Označenie právnej formy podniku (P)
 b)Názov notifikovaného orgánu (P)
 c)Identifikačné číslo notifikovaného orgánu (P)
 d)Skratka (N)
 e)Úplná adresa (P)
 f)Telefón (P)
 g)Fax (N)
 h)E-mail (P)
 i)Webové sídlo (N)
 j)IČ DPH (P)
 k)Iné relevantné informácie (N)
 8.2.Určený orgán (určené orgány):
 a)Označenie právnej formy podniku (P)
 b)Názov určeného orgánu (P)
 c)Skratka (N)
 d)Úplná adresa (P)
 e)Telefón (P)
 f)Fax (N)
 g)E-mail (P)
 h)Webové sídlo (N)
 i)IČ DPH (P)
 j)Iné relevantné informácie (N)
 8.3.Orgán posudzovania (CSM týkajúce sa posudzovania rizika), neuplatňuje sa na povolenie v zhode s typom:
 a)Označenie právnej formy podniku (P)
 b)Názov orgánu posudzovania (CSM týkajúce sa posudzovania rizika) (P)
 c)Skratka (N)
 d)Úplná adresa (P)
 e)Telefón (P)
 f)Fax (N)
 g)E-mail (P)
 h)Webové sídlo (N)
 i)IČ DPH (P)
 j)Iné relevantné informácie (N)
 9.Predbežné zapojenie:
 9.1.Odkaz na základný scenár predbežného zapojenia (N)
 9.2.Iné relevantné informácie o projekte (N)
 10.Opis typu vozidla (* zadá sa podľa prílohy II k rozhodnutiu 2011/665/EÚ) (P):
 10.1.Identifikačné číslo typu*
 10.2.Verzie typu vozidla (ak sa uplatňujú)
 10.3.Varianty typu vozidla (ak sa uplatňujú)
 10.4.Dátum záznamu v ERATV* (neuplatňuje sa v prípade prvého povolenia)
 10.5.Názov typu*
 10.6.Alternatívny názov typu* (ak sa uplatňuje)
 10.7.Kategória*
 10.8.Podkategória*
 11.Informácie o vozidlách (zadajú sa podľa rozhodnutia 2007/756/EÚ
 1
 , ak sú k dispozícii) (P)
 11.1.Čísla EVN alebo vopred vyhradené čísla vozidiel
 11.2.Iná špecifikácia vozidiel, ak čísla EVN alebo vopred vyhradené čísla vozidiel nie sú k dispozícii
 12.Odkaz na existujúce povolenie pre typ vozidla (neuplatňuje sa v prípade prvého povolenia) (P)
 13.Opis zmien v porovnaní s povoleným typom vozidla (uplatňuje sa iba v prípade nového povolenia) (P)
 14.Podmienky používania vozidla a iné obmedzenia (zadajú sa podľa prílohy II k rozhodnutiu 2011/665/EÚ) (P):
 14.1.Kódované obmedzenia
 14.2.Nekódované obmedzenia
 15.Dodatočné funkcie CCS (P)
 16.Platné predpisy (P):
 16.1.Špecifikácie TSI vrátane právneho odkazu v Úradnom vestníku Európskej únie
 16.2.Konkrétne ustanovenia špecifikácií TSI pre oblasť použitia, ktorá sa týka celej siete EÚ (ak sa uplatňujú)
 16.3.Špecifikácia výberu požiadaviek z novšej verzie TSI v porovnaní s TSI uplatniteľnými na posudzovanie (vrátane požiadaviek na stiahnutie) (ak sa uplatňuje)
 16.4.Vnútroštátne predpisy (ak sa uplatňujú)
 16.5.Neuplatňovanie špecifikácií TSI podľa ustanovení článku 7 smernice (EÚ) 2016/797 (ak sa uplatňujú)
 16.6.Platné predpisy pre rozšírenú oblasť použitia
 16.7.Aktualizované špecifikácie TSI a/alebo vnútroštátne predpisy (uplatňujú sa iba na obnovené povolenie pre typ)
 17.Potvrdenie a podpis žiadateľa (P)
 18.Prílohy (P):
 Pri každom druhu povolenia sú uvedené informácie, ktoré je potrebné zahrnúť v žiadosti. Znak X v stĺpci príslušného povolenia znamená, že informácia je pre toto povolenie povinná (P).
 Prvé povolenie
 Obnovené povolenie pre typ
 Rozšírená oblasť použitia
 Nové povolenie
 Povolenie
 v zhode
 s typom
 18.1.
 Podporné dôkazy o postupe plnenia požiadaviek v súlade s článkom 13 ods. 1.
 Ak žiadateľ využije metodiku stanovenú v prílohe I k nariadeniu (EÚ) č. 402/2013, podporné dôkazy pozostávajú z vyhlásenia navrhovateľa uvedeného v článku 16 nariadenia (EÚ) č. 402/2013 a zo správy o posúdení bezpečnosti uvedenej v článku 15 nariadenia (EÚ) č. 402/2013.
 Ak sa využije iná metodika, požadovaným dôkazom sa musí preukázať, že poskytuje rovnakú úroveň istoty ako metodika stanovená v prílohe I k nariadeniu (EÚ) č. 402/2013.
 X
 X
 X
 18.2.
 Tabuľka zaraďovania, v ktorej sa uvádza, kde sa nachádzajú informácie potrebné pre aspekty, ktoré sa musia posúdiť podľa príloh II a III
 X
 X
 X
 X
 18.3.
 Príslušné rozhodnutia o neuplatňovaní špecifikácií TSI podľa článku 7 smernice (EÚ) 2016/797 (ak sa uplatňujú)
 X
 X
 X
 X
 X
 18.4.
 Vyhlásenie o zhode typu a súvisiaca dokumentácia [článok 24 smernice (EÚ) 2016/797]
 X
 18.5.
 Vyhlásenia ES o overení mobilných subsystémov vrátane sprievodných súborov technickej dokumentácie [článok 15 smernice (EÚ) 2016/797].
 X
 X
 X
 X
 18.6.
 Dokumentácia priložená k žiadosti a rozhodnutie z predchádzajúceho povoľovania, prípadne odkaz na rozhodnutie vydané podľa článku 46 a na celá sprievodná dokumentácia k rozhodnutiu archivovanému v jednotnom kontaktnom mieste.
 X
 X
 X
 18.7.
 Špecifikácia a opis metodiky, ak sa uplatňuje
 2
 , použitej na zvládnutie požiadaviek týkajúcich sa:
 a)základných požiadaviek na subsystémy, ako je to uvedené v článku 3 a prílohe III k smernici (EÚ) 2016/797;
 b)technickej kompatibility subsystémov v rámci vozidla;
 c)bezpečnej integrácie subsystémov v rámci vozidla a
 d)technickej kompatibility vozidla so sieťou v oblasti použitia.
 X
 X
 X
 18.8.
 CSM týkajúce sa posudzovania rizika, správa o posúdení bezpečnosti [článok 15 nariadenia (EÚ) č. 402/2013] vzťahujúca sa na postup plnenia požiadaviek týkajúcich sa základných požiadaviek na bezpečnosť subsystémov a bezpečnú integráciu medzi subsystémami.
 X
 X
 X
 18.9.
 Ak sa plne neuplatňujú špecifikácie TSI a/alebo vnútroštátne predpisy, doklady o technickej kompatibilite vozidla so sieťou v oblasti použitia
 X
 X
 X
 18.10.
 Vyhlásenie o riziku [článok 16 nariadenia (EÚ) č. 402/2013] vzťahujúce sa na postup plnenia požiadaviek týkajúcich sa základných požiadaviek na bezpečnosť subsystémov a bezpečnú integráciu medzi subsystémami v prípade aspektov, na ktoré sa neuplatňujú špecifikácie TSI a vnútroštátne predpisy.
 X
 X
 X
 18.11.
 CSM týkajúce sa posudzovania rizika, správa o posúdení bezpečnosti [článok 15 nariadenia (EÚ) č. 402/2013] vzťahujúca sa na možnú zmenu v celkovej úrovni bezpečnosti vozidla
 X
 X
 18.12.
 Vyhlásenie o riziku [článok 16 nariadenia (EÚ) č. 402/2013] vzťahujúce sa na možnú zmenu v celkovej úrovni bezpečnosti vozidla
 X
 X
 18.13.
 Informácie požadované pre ERATV (podľa prílohy II k rozhodnutiu 2011/665/EÚ)
 X
 X
 X
 18.14.
 Dokumentácia o údržbe a prevádzke (vrátane záchrany), ak nebola začlenená do bodu 18.4 a/alebo 18.5
 X
 X
 X
 PRÍLOHA II
 Aspekty na posúdenie povoľujúcim subjektom
 Pri každom druhu povolenia sa uvádzajú informácie, ktoré posudzuje povoľujúci subjekt. Znak X v stĺpci príslušného povolenia znamená, že tento aspekt je na posúdenie tohto povolenia povinný.
 Prvé povolenie
 Obnovené povolenie pre typ
 Rozšírená oblasť použitia
 Nové povolenie
 Povolenie v zhode s typom
 1.
 Žiadosť v súlade so základným scenárom predbežného zapojenia (ak sa uplatňuje)
 X
 X
 X
 X
 X
 2.
 Povolenie vybraté žiadateľom je primerané
 X
 X
 X
 X
 X
 3.
 Špecifikácie TSI a iné platné právo Únie určené žiadateľom sú správne
 X
 X
 X
 X
 4.
 Vybraté orgány posudzovania zhody [notifikované orgány, orgán posudzovania (CSM týkajúce sa posudzovania rizika)] sú buď riadne akreditované alebo uznané
 X
 X
 X
 X
 5.
 Neuplatňovanie špecifikácií TSI podľa ustanovení článku 7 smernice (EÚ) 2016/797:
 5.1.platnosť (obdobie a oblasť použitia);
 5.2.uplatniteľné na projekt a
 5.3.v súlade s určenými a uplatňovanými predpismi.
 X
 X
 X
 X
 X
 6.
 6.1.Je metodika použitá na vykonanie postupu plnenia požiadaviek vhodná na účely týkajúce sa týchto aspektov?
 a)Použila sa normalizovaná/prijatá metodika? a
 b)Je metóda určená pre základné požiadavky, ktorých sa týka, a je pre ne vhodná?
 6.2.Ak aplikovaná metodika nie je normalizovaná alebo sa týka iných základných požiadaviek, než pre aké je určená, skontrolujú sa tieto aspekty s cieľom vyhodnotiť, či boli v metodike dostatočne zvážené a zahrnuté:
 a)stupeň použitého nezávislého posúdenia
 b)systémové vymedzenie
 c)
 identifikácia a klasifikácia nebezpečenstva
 d)
 zásady prijatia rizika
 e)
 hodnotenie rizika
 f)
 stanovené požiadavky
 g)
 preukázanie súladu s požiadavkami
 h)
 riadenie nebezpečenstva (denník)
 X
 X
 X
 7.
 Dostatočné dôkazy z metodiky použitej na vykonanie postupu plnenia požiadaviek:
 7.1.Ak sa ako metodika na vykonanie postupu plnenia požiadaviek použil proces riadenia rizík stanovený v prílohe I k nariadeniu (EÚ) č. 402/2013, skontroluje sa nasledovné:
 a)CSM týkajúce sa posudzovania rizika, vyhlásenie navrhovateľa [článok 16 nariadenia (EÚ) č. 402/2013] je podpísané navrhovateľom a potvrdzuje záver, že všetky určené nebezpečenstvá a súvisiace riziká sú kontrolované na prijateľnej úrovni.
 b)CSM týkajúce sa posudzovania rizika, správa o posúdení bezpečnosti [článok 15 nariadenia (EÚ) č. 402/2013] potvrdzuje vyhlásenie navrhovateľa v uvedenom rozsahu podľa článku 13 a najmenej v rozsahu základnej požiadavky na bezpečnosť subsystémov a bezpečnú integráciu medzi subsystémami vo vozidle.
 7.2.Ak sa ako metodika na vykonanie postupu plnenia požiadaviek použila iná metodika ako proces riadenia rizík stanovený v prílohe I k nariadeniu (EÚ) č. 402/2013, skontroluje sa nasledovné:
 a)Je vymedzenie systému dokončené a v súlade s konštrukciou vozidla?
 b)Sú identifikácia a klasifikácia nebezpečenstva konzistentné a hodnoverné?
 c)Sú všetky riziká riadne riadené a zmiernené?
 d)Súvisia požiadavky vychádzajúce z riadenia rizika vo vhodnej miere s rizikom a dôkazom súladu s požiadavkou?
 e)Boli nebezpečenstvá počas procesu štruktúrovane a konzistentne riadené?
 f)Vyplýva z nezávislého posúdenia kladné stanovisko?
 X
 X
 X
 8.
 Pri vyhláseniach ES o overení a osvedčeniach ES [článok 15 smernice (EÚ) 2016/797] skontrolujte:
 8.1.Podpisy
 8.2.Platnosť
 8.3.Rozsah pôsobnosti
 8.4.Podmienky používania vozidla a iné obmedzenia, nesplnenia požiadaviek
 8.5.Neuplatňovanie špecifikácií TSI (ak sa uplatňuje)
 8.6.Zahrnutie všetkých platných právnych predpisov vrátane iných právnych predpisov, ktoré nesúvisia so železničnými vozidlami
 8.7.Zložky interoperability (platnosť, rozsah pôsobnosti, podmienky používania a iné obmedzenia):
 a)osvedčenia ES o zhode
 b)osvedčenia ES o vhodnosti na použitie
 X
 X
 X
 X
 9.
 Pri správach orgánov posudzovania zhody [článok 15 smernice (EÚ) 2016/797] skontrolujte:
 9.1.Konzistentnosť s vyhláseniami ES o overení a osvedčeniami ES
 9.2.Zahrnutie všetkých platných predpisov
 9.3.Identifikáciu odchýlok a nesplnenia požiadaviek (ak sa uplatňujú) a ich súlad s požiadavkami na neuplatňovanie
 9.4.Umožnenie použitia kombinácie modulov
 9.5.Správnu identifikáciu podmienok používania vozidla a iných obmedzení a ich konzistentnosť s podmienkami v žiadosti o povolenie
 9.6.Súlad podporných dôkazov použitých orgánmi posudzovania zhody s príslušnými fázami posúdenia opísanými v špecifikáciách TSI (revízia konštrukčného riešenia, typový test atď.)
 X
 X
 X
 X
 10.
 Kontrola posúdení orgánmi NSA pre oblasť použitia, ako sa uvádza v článku 43
 X
 X
 X
 X
 11.
 Platnosť pôvodného povolenia pre typ vozidla
 X
 X
 X
 X
 12.
 Pôvodné povolenie pre typ vozidla je platné pre dotknutú oblasť použitia
 X
 X
 X
 13.
 Existujúce podmienky používania vozidla a iné obmedzenia
 X
 X
 X
 14.
 CSM týkajúce sa posudzovania rizika, správa o posúdení bezpečnosti [článok 15 nariadenia (EÚ) č. 402/2013] vzťahujúca sa na postup plnenia požiadaviek týkajúcich sa základných požiadaviek na bezpečnosť subsystémov a bezpečnú integráciu medzi subsystémami, kladné stanovisko.
 X
 X
 X
 15.
 CSM týkajúce sa posudzovania rizika, správa o posúdení bezpečnosti [článok 15 nariadenia (EÚ) č. 402/2013] vzťahujúca sa na možnú zmenu v celkovej úrovni bezpečnosti vozidla (významná zmena), kladné stanovisko
 X
 X
 16.
 Zmeny v porovnaní s povoleným typom vozidla sú dostatočne opísané a zodpovedajú CSM týkajúcim sa posudzovania rizika, správa o posúdení bezpečnosti [článok 15 nariadenia (EÚ) č. 402/2013]
 X
 17.
 Vyhlásenia ES o overení a osvedčenia ES sú riadne aktualizované podľa zmenených a/alebo aktualizovaných predpisov
 X
 18.
 Správy orgánov posudzovania zhody sú riadne aktualizované podľa zmenených a/alebo aktualizovaných predpisov:
 18.1. Zahrnuté sú zmenené a/alebo aktualizované predpisy
 18.2. Existujú dôkazy o tom, že typ vozidla stále spĺňa požiadavky
 X
 19.
 Dôkaz o tom, že konštrukcia typu vozidla sa nezmenila
 X
 X
 20.
 Identifikácia vozidla alebo skupiny vozidiel, ktorých sa týka vyhlásenie o zhode typu vozidla
 X
 21.
 Vyhlásenie o zhode typu a podporná dokumentácia [článok 24 smernice (EÚ) 2016/797]
 X
 PRÍLOHA III
 Aspekty posúdenia dotknutými orgánmi NSA pre oblasť použitia
 Táto príloha sa neuplatňuje, ak sa oblasť použitia týka celej siete EÚ a špecifikácie TSI pre ňu obsahujú osobitné podmienky.
 Pri každom druhu povolenia sú uvedené informácie, ktoré majú dotknuté orgány NSA pre oblasť použitia posúdiť v súvislosti s relevantnými vnútroštátnymi predpismi. Znak X v stĺpci príslušného povolenia znamená, že tento aspekt je na posúdenie tohto povolenia povinný.
 Prvé povolenie
 Nové povolenie
 Rozšírená oblasť použitia
 Obnovené povolenie
 pre typ
 1.
 Žiadosť v súlade so základným scenárom predbežného zapojenia (ak sa uplatňuje)
 X
 X
 X
 X
 2.
 Oblasť použitia pre dotknutý členský štát je zadaná správne
 X
 X
 X
 X
 3.
 Vnútroštátne predpisy a požiadavky pre dotknutú oblasť použitia určenú žiadateľom sú správne
 X
 X
 X
 4.
 Vybraté orgány posudzovania zhody relevantné pre dotknutú oblasť použitia [určené orgány, orgán posudzovania (CSM týkajúce sa posudzovania rizika)] sú buď riadne akreditované, alebo uznané.
 X
 X
 X
 X
 5.
 Dostatočné dôkazy z metodiky použitej na vykonanie postupu plnenia požiadaviek iba v rámci vnútroštátnych predpisov týkajúcich sa dotknutej oblasti použitia:
 5.1.Ak sa ako metodika na vykonanie postupu plnenia požiadaviek použila iná metodika ako proces riadenia rizík stanovený v prílohe I k nariadeniu (EÚ) č. 402/2013, skontroluje sa nasledovné:
 a)Je vymedzenie systému dokončené a v súlade s konštrukciou vozidla?
 b)Sú identifikácia a klasifikácia nebezpečenstva konzistentné a hodnoverné?
 c)Sú všetky riziká riadne riadené a zmiernené?
 d)Súvisia požiadavky vychádzajúce z riadenia rizika vo vhodnej miere s rizikom a dôkazom súladu s požiadavkou?
 X
 X
 X
 6.
 Pri vyhláseniach ES o overení a osvedčeniach (vnútroštátne predpisy) [článok 15 smernice (EÚ) 2016/797] skontrolujte:
 6.1.Podpisy
 6.2.Platnosť
 6.3.Rozsah pôsobnosti
 6.4.Podmienky používania vozidla, iné obmedzenia, nesplnenie požiadaviek
 X
 X
 X
 X
 7.
 Pri správach orgánov posudzovania zhody [článok 15 smernice (EÚ) 2016/797] skontrolujte:
 7.1.Konzistentnosť s vyhláseniami ES o overení a osvedčeniami
 7.2.Identifikácia odchýlok a nesplnenia požiadaviek (ak sa uplatňujú)
 7.3.Správna identifikácia podmienok používania a iných obmedzení a ich konzistentnosť s podmienkami v žiadosti o povolenie
 7.4.Súlad podporných dôkazov použitých orgánmi posudzovania zhody s príslušnými fázami posúdenia opísanými vo vnútroštátnych predpisoch.
 X
 X
 X
 X
 8.
 Existujúce podmienky používania vozidla a iné obmedzenia
 X
 X
 X
 9.
 CSM týkajúce sa posudzovania rizika, správa o posúdení bezpečnosti [článok 15 nariadenia (EÚ) č. 402/2013] vzťahujúca sa na postup plnenia požiadaviek týkajúcich sa základných požiadaviek na bezpečnosť subsystémov a bezpečnú integráciu medzi subsystémami, kladné stanovisko.
 X
 X
 X
 10.
 CSM týkajúce sa posudzovania rizika, správa o posúdení bezpečnosti [článok 15 nariadenia (EÚ) č. 402/2013] vzťahujúca sa na možnú zmenu v celkovej úrovni bezpečnosti vozidla (významná zmena), kladné stanovisko
 X
 X
 11.
 Zmeny v porovnaní s povoleným typom vozidla sú dostatočne opísané a zodpovedajú CSM týkajúcim sa posudzovania rizika, správa o posúdení bezpečnosti [článok 15 nariadenia (EÚ) č. 402/2013]
 X
 12.
 Vyhlásenia ES o overení a osvedčenia ES sú riadne aktualizované podľa zmenených a/alebo aktualizovaných vnútroštátnych predpisov
 X
 13.
 Správy orgánov posudzovania zhody sú riadne aktualizované podľa zmenených/aktualizovaných predpisov:
 13.1. Zahrnuté sú zmenené/aktualizované vnútroštátne predpisy
 13.1. Existujú dôkazy o tom, že typ vozidla stále spĺňa požiadavky
 X
 (1)
 Rozhodnutie Komisie 2007/756/ES z 9. novembra 2007, ktorým sa prijíma spoločná špecifikácia národného registra vozidiel uvedená v článku 14 ods. 4 a 5 smerníc 96/48/ES a 2001/16/ES [oznámené pod číslom K(2007) 5357] (Ú. v. EÚ L 305, 23.11.2007, s. 30 – 51).
 (2)
 Nenormalizovaná metodika.